Saradnjom Ankare, Moskve i Teherana do kraja rata u Siriji - 26.01.2017, Sputnik Srbija\nTurski eksperti za Sputnjik objašnjavaju mehanizam saradnje Turske, Rusije i Irana povodom nadgledanja režima prekida vatre u Siriji. Sporazum o tome je postignut... 26.01.2017, Sputnik Srbija\nvesti, svet, sirija, astana\nTurski eksperti za Sputnjik objašnjavaju mehanizam saradnje Turske, Rusije i Irana povodom nadgledanja režima prekida vatre u Siriji. Sporazum o tome je postignut tokom pregovora u Astani.\nStručnjak za bezbednost iz Ankare Hasan Selim Ozertem je primetio da saradnja te tri strane ima veliki značaj za budućnost Bliskog istoka. Prema njegovom mišljenju, bez učešća Rusije, Turska uopšte ne bi mogla da govori o bilo kakvoj realnoj mogućnosti regulisanja situacije u Siriji.\nKomentarišući trilateralni mehanizam saradnje u Siriji, Ozertem skreće pažnju na važnost jačanja saradnje Turske sa Iranom:\n„Vidim da postoje određeni pozitivni pomaci i da se može očekivati da u budućnosti koordinacija između Irana i Turske preraste u saradnju. Ali, u sadašnjoj situaciji, imajući u vidu izrazitu nestabilnost u regionu, kao i krhkost postignutih rezultata i sporazuma, Teheran i Ankara su još uvek oprezni“.\nPrema rečima Ozertema, bez Rusije, Irana i Turske nemoguće je očekivati da će sirijska kriza biti rešena jer nijedna od ove tri države ne može biti van konteksta datog problema:\n„Mora se istaći da bez Turske, Rusije i Irana kriza u Siriji ne može biti rešena. To što ove tri države imaju ulogu garanta u pregovornom procesu ima ključnu ulogu za realizaciju političkih rešenja i uspostavljanju dijaloga između Asada i opozicionih grupa u regionu. Držanje po strani jedne od tri države dovelo bi toga da svi napori koji su već učinjeni na putu rešavanja konflikta u Siriji na kraju ispadnu beskorisni“.\nPolitikolog Hasan Unal za Sputnjik naglašava da je proces političkog regulisanja sirijskog konflikta u Astani dobio vrlo značajan impuls:\n„Sama činjenica da su pregovori u Astani bili održani i da je na kraju usvojeno zajedničko saopštenje ukazuje na veliki uspeh ovog procesa. Susret vodećih regionalnih igrača već je sam po sebi uspeh, jer su se pogledi sve tri strane tokom dugog perioda trajanja konflikta u Siriji prilično promenile i međusobno udaljile. Bili smo i svedoci krize poverenja, do koje je konkretno došlo u vreme incidenta sa ruskim avionom u novembru 2015. godine“.\n24 Januar 2017, 16:36\nTakođe, Unal je podsetio da je posle moskovskog sporazuma koji je bio potpisan u decembru 2016. godine, na snagu stupio prekid vatre.\n„Do danas, bez obzira na čitav niz problema, ovo primirje predstavlja najduži prekid vatre na teritoriji Sirije. I to je takođe značajan uspeh. Ako se ovako intenzivna saradnja Ankare, Moskve i Teherana nastavi, to može da otvori direktan put ka rešavanju krize u Siriji“, podvukao je Unal.\nGovoreći o tome kako bi Turska konkretno mogla da pomogne razvoju odnosa sa Sirijom, Unal je predložio da Ankara i Moskva zajednički rade na tome da se osnuje međunarodni fond za pomoć onima koji su pretrpeli štetu ili gubitke tokom vojnog konflikta u Siriji.\n„Države EU su spremne da daju novac Turskoj kako bi ona zadržavala sirijske izbeglice da ne idu dalje u Evropu. Neka onda ovi regioni budu obnovljeni uz pomoć i koordinaciju Turske, i dajte da omogućimo sirijskim izbeglicama da se vrate na rodnu zemlju. Vlada Sirije bi trebalo da prihvati pomoć Turske, što bi takođe bio važan korak ka normalizaciji tursko-sirijskih odnosa“.


Lavrov: Pozivi SAD na pobunu su nedopustivi | Skandalozno\nSergej Lavrov: Otvoreni pozivi SAD na pobunu u Venecueli su nedopustivi\nMoskva smatra da su otvoreni pozivi SAD na pobunu u Venecueli nedopustivi, s tih pozicija će i nastupati na vanrednom zasedanju Saveta bezbednosti Ujedinjenih nacija o situaciji u toj zemlji ukoliko bude sazvano, izjavio je u petak šef ruske diplomatije Sergej Lavrov.\n„Znamo stav Sjedinjenih Američkih Država, znamo stav onih koji teže da prate američku politiku. Da je ta politika prema Venecueli, kao i prema čitavom nizu drugih zemalja, razorna, čak i ne treba dokazivati.\nOtvoreni pozivi na državni prevrat su svima očigledni“, rekao je Lavrov odgovarajući na pitanje kako se Rusija odnosi prema razvoju situacije u Venecueli i nameri SAD da sazovu sednicu Saveta bezbednosti Ujedinjenih nacija na tu temu.\n„Smatramo da je takvo ponašanje nedopustivo i da podriva principe Povelje UN, norme međudržavne komunikacije.\nMi ćemo s takvih pozicija nastupati u Savetu bezbednosti, ukoliko odluka o održavanju sednice na temu situacije u Venecueli bude doneta“, naglasio je Lavrov.\nPredsednik Venecuele se obratio naciji: Ako treba da dođem go, doći ću! – VIDEO\nBudite prvi sa komentarom na članku "Sergej Lavrov: Otvoreni pozivi SAD na pobunu u Venecueli su nedopustivi"


Izjava rezidentnog predstavnika MMF-a u Regionalnoj kancelariji za zemlje Zapadnog Balkana - CBCG\nHome Javnost rada Aktuelno Saopštenja Izjava rezidentnog predstavnika MMF-a u Regionalnoj kancelariji za zemlje Zapadnog Balkana\nIzjava rezidentnog predstavnika MMF-a u Regionalnoj kancelariji za zemlje Zapadnog Balkana\nCentralna banka Crne Gore objavljuje Izjavu rezidentnog predstavnika MMF-a u Regionalnoj kancelariji za zemlje Zapadnog Balkana Stephanie Eble povodom Predloga Zakona o odlaganju plaćanja kreditnih obaveza korisnika kredita (lex specialis).\nCrnogorski bankarski sektor odigrao je važnu ulogu u pomaganju ekonomiji da prebrodi pandemiju COVID-19. Od početka pandemije, Centralna banka Crne Gore preduzela je nekoliko mjera za pružanje podrške zajmoprimcima, uključujući ciljane moratorijume za građane koji su ostali bez posla usled pandemije i firme koje posluju u sektorima na koje je pandemija imala negativan uticaj. Trajanje i pokriće zajmoprimaca i ekonomskih aktivnosti koji su mogli da se kvalifikuju za moratorijume takođe su prošireni nekoliko puta, a sada uključuju zaposlene koji nijesu primali plate tri mjeseca. Uz mjere podrške koje je Vlada preduzela kroz razne ekonomske pakete, pomogli su da se ublaži uticaj krize na crnogorsko stanovništvo i kompanije, posebno na najugroženije.\nKako oporavak postaje jači, odobravanje kredita od strane bankarskog sistema igraće glavnu ulogu u pomaganju ekonomiji da dugoročno nastavi sa rastom. Mjere finansijske pomoći treba da budu dobro ciljane, vremenski ograničene i na kraju postupno ukidane kako bi se osiguralo da se može zadržati protok novih kredita u ekonomiju.\nMMF je zabrinut da bi neciljane mjere finansijske pomoći koje se primjenjuju na sve zajmoprimce koje su trenutno u razmatranju, poput Zakona o odlaganju plaćanja kreditnih obaveza korisnika kredita (Lex Specialis), mogle nanijeti štetu sposobnosti finansijskog sektora da obezbijedi finansiranje stanovništva i kompanija, i mogle bi potencijalno da ugroze oporavak. Uz to, takva neciljana mjera bi takođe bila u korist stanovništva i kompanija koji već imaju mogućnost da servisiraju svoje dugove.\nCrna Gora mora da sačuva sposobnost finansijskog sektora da igra ključnu ulogu u osiguravanju finansijskih sredstava za podršku ekonomskom oporavku, i na kraju da podstakne dugoročni rast zemlje.\nIzjava u originalu je dostupna na linku.


Stefan SurliÄ‡ (Foto europeanwesternbalkans.rs)\nSurlić je, gostujući u "Dnevniku" RTS-a, ukazao da Srbija još uvek ima manevarski prostor da ne uvodi sankcije Rusiji.\n"Mislim da su poslednje poruke iz Berlina vrlo jasne, postoji razumevanje za komleksnu poziciju Srbije, ali i međusobna obećanja", rekao je on.\nJedno obećenje je, kaže Surlić, da će Srbija pokazati veću spremnost za pridruživanje EU i prilagođavanje svim politikama uključujući i bezbednosnu i spoljnu.\nDrugo obećanje jeste da će EU pokazati veću spremnost da Srbiju vidi kao buduću članicu, dodao je on.\nPredsednik Aleksandar Vučić rekao je u svom obraćanju javnosti sinoć da će zapadne zemlje jače pritiskati Srbiju da prizna Kosovo, da bi uskratili argument na koji se oslanja predsednik Rusije u vezi sa DNR i LNR.\n"Zapadne zemlje u priznanju nezavisnosti Kosova i Metohije od strane Srbije vide rešavanje tog problema i odsustvo bilo kakvog zamrznutog konflikta, a samim tim manji uticaj Rusije na ovaj region", kažao je Surlić.\nMeđutim, kako je dodao, sa Kosovom i posebnim statusom Kosova otvorena je pandorina kutija.\n"Sve nacije i države širom sveta koje imaju slične težnje i zahteve zapravo se pozivaju na Kosovo i mislim da to neće biti sprečeno, čak i da Srbija u nekom slučaju i prizna nezavisnost Kosova. Čak i Rusija može da se pozove, kako na ranije slučajeve, tako i na ovaj najnoviji i da kaže Ukrajina ima obavezu da prizna, kako aneksiju Krima, tako i države Donjeck i Lugansk", rekao je Surlić.\nNa pitanje kojim kanalima će ti pritisci teći, ako je dijalog Beograda i Prištine blokiran na najvišem nivou, on je ukazao na formalne i neformalne.\n"Mi vidimo koordinaciju dva centra koji žele da ponude neke vrste ustupaka Beogradu i Prištini, ali suštinski zahtevaju od njih finalni sporazum i ono što je sada već eksplicitno rečeno od strane ove dve adrese jeste da je na kraju tog puta zahtev pred Srbijom da prizna nezavisnost Kosova", naveo je Surlić.\nVeć se nagoveštava, kazao je Surlić, da bi se Kosovu mogla ponuditi vizna liberalizacija i članstvo u Savetu Evrope, eventualno i u Partnerstvu za mir.\nMeđutim, prijem Kosova u članstvo u Savetu Evrope vremenski nije brz proces i nije ga lako postići, naveo je Surlić i dodao da je kancelar Šolc istakao da Nemačka radi na tome i da će podržati i kandidaturu Kosova u Savetu Evrope.\n"To nam govori da Kosovo, zapravo, ima podršku većine evropskih zemalja koje su priznale kosovsku nezavisnost i da će Kosovo najverovatnije i aplicirati u Savetu Evrope", rekao je on.\nUkoliko Kosovo aplicira za članstvo u različitim međunarodnim organizacijama, Surlić kaže da Srbija ima mehanizme, pre svega, u otpriznavanju i napuštanju članstva da pokaže da nezavisnost Kosova nije završena tema i jednostrani potezi imaju reakciju.\n"To nije moguće i mislim da su u ovom trenutku najveći saveznici Srbije upravo države članice EU i NATO-a koje ne priznaju Kosovo. Partnerstvo za mir je isto tako diskutabilno, kako će se odrediti države članice NATO-a koje ne priznaju nezavisnost Kosova. Mislim da su sada poruke Prištine umerenije nakon opomena koje su dobili od Vašingtona i Berlina, a to je da je NATO već prisutan na Kosovu, da obezbeđuje bezbednost i da niko, ni Albanci, ni Srbi, nisu ugroženi dok su NATO snage na Kosovu", rekao je Surlić.\nNa pitanje šta bi Srbiji uskratilo, a šta donelo istupanje iz Saveta Evrope odgovorio je:\n"Što se Srbije tiče, njenom ugledu svakako ne bi doprinelo isključivanje iz takve jedne organizacije ili dobrovoljan izlazak, jer ipak ceo korpus ljudskih prava i njihovo poštovanje se, pre svega, vezuje za ono što je tekovina Saveta Evrope", zaključio je Surlić.


Yamaha najavljuje proizvodnju kompaktnog električnog pogonskog sklopa za hiperkar – Danasnje\nHome/Automobili/Yamaha najavljuje proizvodnju kompaktnog električnog pogonskog sklopa za hiperkar\n0 36,240 1 minut citanja\nAutomobili opremljeni novim pogonskim agregatom od 800 volti mogli bi proizvesti između 700kV i 1400kV, prema proizvođaču.\nYamaha je najavila da će započeti proizvodnju električnih motora sa hiper automobilima snage 350 kV.\nPrema japanskom proizvođaču, prototip ima radni napon od 800 V, a njegova kompaktna konstrukcija omogućava postavljanje više jedinica u jedno vozilo.\nPod pretpostavkom da je na svaku osovinu ugrađen po jedan primer, automobil sa novim Iamahinim pogonskim sklopom proizveo bi približno 700kV. U međuvremenu, sa motorom koji pokreće svaki točak – kao što se vidi u predstojećem hiper automobilu Rimac C_Tvo – ova cifra bi mogla da se poveća do 1400kV.\nYamaha Motors kaže da će novi elektromotor izložiti na Sajmu automobilske tehnike sledećeg meseca u Jokohami, zajedno sa ostalim prototipima elektromotora.\nKada se novi pogonski agregat pojavi na prodaju, marka očekuje da će ga prodati trećim licima po ugovoru. U ovoj fazi nema nagoveštaja da će Iamaha napraviti svoj vlastiti hiper automobil.\nNakon zadirkivanja nekoliko konceptnih automobila visokog profila – uključujući jedan napravljen u saradnji sa legendarnim dizajnerom Gordonom Murraiem – Yamaha je najavila 2019. da će zaustaviti interni automobilski razvoj.


Otvorena nova filijala Erste banke u Novom Sadu, spoj digitalnog i savetodavnog koncepta - Radio Sto Plus\nOtvorena nova filijala Erste banke u Novom Sadu, spoj digitalnog i savetodavnog koncepta\nErste banka je danas saopštila da je otvorila novu filijalu u Novom Sadu u skladu s potrebama klijenata i banke da sve više poslova obavljaju digitalno.\n„Nova filijala je spoj digitalnog i savetodavnog koncepta jer se svakodnevni bankarski poslovi sve više obavljaju onlajn putem, što stvara više vremena za lični kontakt i savetodavnu podršku klijentima. Namenjena je na prvom mestu savetodavnim uslugama, uz maksimalnu efikasnost, fleksibilnost i udobnost ambijenta, koji ne podseća na konvencionalnu filijalu“, navedeno je u saopštenju.\nDodaje se da su u novoj filijali primenjena digitalna rešenja i tehnologije koje olakšavaju i ubrzavaju poslovanje, uz što manje čekanja u redu.\nFokus je stavljen na savetodavni koncept jer klijenti imaju više prostora i vremena da razgovaraj s bankarskim savetnicima o finansijskim potrebama i planovima, kako bi došli do najboljih finansijskih odluka.\n„Veoma sam srećan što filijalu otvaramo u Novom Sadu u godini kada sa ponosom nosi titulu Evropske prestonice kulture. Zadovoljstvo nam je što smo banka partner ovog projekta koji će u najboljem svetlu predstaviti Novi Sad i našu zemlju na kulturnoj mapi Evrope“, rekao je predsednik Izvršnog odbora Erste banke Slavko Carić.\nOcenio je da je u poslednje vreme povećana potreba za finansijskom podrškom kroz finansijsko opismenjavanje i savetovanje, ne samo zbog krize izazvane korona virusom, već i zbog ubrzane digitalizacije.\nIako se mnogo bankarskih transakcija, kako je rekao, može obaviti mobilnim telefonom, savetovanje i donošenje dobrih odluka u vezi s novcem i dalje ostaju preduslovi za stvaranje napretka i održivosti, kako na ličnom, tako i na poslovnom planu.\nU okviru filijale je i samouslužna zona s bankomatom, koja je na raspolaganju non-stop i sadrži i uplatni bankomat za pravna lica.\nFilijala je opremljena interaktivnim ekranom sa edukativnim i zabavnim sadržajima, a mališani koji čekaju roditelje da obave bankarske poslove mogu se zabaviti uz brojne igračke.\nDirektor Regionalnog centra Novi Sad Nino Stameski rekao je da je Erste banka, kako bi bila „korak ispred svih, u ovoj filijali, površine nešto više od 200 kvadratnih metara, primenila digitalna rešenja i tehnologije koje službenicima olakšavaju i ubrzavaju poslovanje, a klijentima pružaju bolje, jednostavnije i potpuno drugačije bankarsko iskustvo“.\n„Istovremeno sa tehnološkim aspektom, ovaj novi koncept filijala usmeren je ka budućnosti bankarstva, individualnom pristupu i posvećenosti, kao i pružanju savetodavnih usluga gradjanima, sadašnjim i budućim klijentima banke“, rekao je Stameski.


Zolak: Počele padati cijene lijekova koji se izdaju bez recepta - Vijesti sa Balkana i Svijeta\nZolak: Počele padati cijene lijekova koji se izdaju bez recepta\nBANJALUKA (AA) – Puni efekti primjene Pravilnika o lijekovima Bosne i Hercegovine biće poznati kada bude izrađen Izvještaj o potrošnji lijekova, a zbog tržišne utakmice podignute cijene lijekova koji se izdaju bez recepta počele su padati, rekao je danas Aleksandar Zolak, v.d. direktora Agencije za lijekove i medicinska sredstva BiH, javlja Anadolu Agency (AA).\n"Govorili smo o procjenama, to je 10 do 12 odsto ušteda, ali primarno za institucije zdravstvenog sistema, fondove. Ljudi koji kupuju lijekove bez recepta su osjetili povećanje cijena, ali to je bilo privremenog karaktera odnosno jedna vrsta pokušaja industrije da kompenzuje gubitke koje je trpila na lijekovima koji se izdaju na recept i to sada već ima trend opadanja", rekao je Zolak.\nCijene lijekova bile su jedna od tema današnjeg sastanka Zolaka sa Draganom Bogdanićem, ministrom zdravlja i socijalne zaštite RS, a razgovarali su i o prostorijama koje Agencija iznajmljuje od Ministarstva, imenovanju Stručnog vijeća Agencije i drugim problemima.\n"Sad znam koje su poteškoće u radu i tražiću da se ti problemi razrješe, jer je ovo značajna Agencija", rekao je Bogdanić i dodao da je preko 200 lijekova na čekanju odnosno registraciji, te da Savjet ministara BiH mora naći način kako da se problemi prevaziđu.\nBogdanić je govoreći o cijenama lijekova u BiH istakao da je Pravilnik stupio na snagu polovinom godine, ali da su cijene određenih lijekova na slobodnom tržištu porasle tako da ne očekuje da će rezultati biti onakvi kakvi su se predviđali.\nOdgovarajući na pitanja novinara o kubanskoj vakcini za liječenje raka pluća Zolak je istakao da je Agencija omogućila da se ovaj lijek nađe na tržištu u BiH.\n"Ostatak bi trebalo da urade institucije zdravstvenog sistema da bi se taj lijek u praksi na što povoljniji i pristupačniji način obezbjedio onima kojima je najpotrebniji", rekao je Zolak.\nDragan Bogdanić je istakao da je u toku kliničko ispitivanje kako bi se uvjerili da li ova vakcina djeluje kao što je predstavljeno, nakon čega će biti odlučeno šta dalje.\nBogdanić je komentarisao i uvođenje materinskog dodatka za nezaposlene žene koje će nakon rođenja prvog i drugog djeteta po 12 mjeseci, a trećeg i četvrtog po 18 mjeseci dobijati naknadu od 405 KM.\n"Mislim da je ovo jako dobra mjera koja će budžet RS u narednim godinama koštati preko 30 miliona KM, ali da je obaveza društva i Vlade da tu mjeru donese. Stavili smo i zaštitne mehanizme da ne može doći do zloupotreba, a na ovaj način rasteretili smo i poslodavce", kazao je Bogdanić.\nGovoreći o Nacrtu zakona o zabrani pušenja u RS, koji predviđa visoke novčane kazne za nepoštivanje zakonskih odrebi, Bogdanić je objasnio da nakon usvajanja nacrta slijede javne rasprave pa prijedlog zakona.\n"Ako je ovakav zakon provodljiv u svim zemljama Evropske unije ne vidim zašto ne bio provodljiv i ovdje. Nije propao ni turizam, ni ugostiteljstvo i ne vidim ni jedan razlog da će se to samo desiti na prostoru RS", kazao je on.\nNaglasio je da postoji prostor za korekciju propisanih kazni ukoliko za to bude potrebe, ali da bi bilo korisno da se broj pušača smanji, pogotovo u najranijoj životnoj dobi.\n"Ovo moramo gledati kao problem društva i odgvornosti pojedinca za sebe i svoje zdravlje, a ne samo u smislu da se želi postići nekakva kaznena mjera", dodao je Bogdanić.\nFondacija “Cvijet Srebrenice”: Srebrenički studenti i učenici dobili stipendije\nKapadokija pod snježnim pokrivačem


Dana 21.5.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima dodao je 1 stavku na listu sankcija. Lista sankci ... ... Opširnije\nKomitet Saveta bezbednosti za sankcije prema Severnoj Koreji izmenio je jednu stavku na listi sankcija 11.5.2020. godine, u skladu sa Rezolucijom 1718 (2006) u vezi sa DNR Korejom.Lista sankcija prema DNR Koreji redovno se ažurira na osnovu relevant ... ... Opširnije\nDana 24.3.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima uklonio je 1 stavku sa liste sankcija. Lista sankcij ... ... Opširnije\nDana 4.3.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjekt ... ... Opširnije\nDana 23.2.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektim ... ... Opširnije\nDana 18.2.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima u ... ... Opširnije\nDana 4.2.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima dodao ... ... Opširnije\nDana 14.1.2020. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima izmenio ... ... Opširnije\nDana 5.11.2019. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima uklonio je ... ... Opširnije\nDana 11.10.2019. godine Komitet SB osnovan na osnovu rezolucija 1267 (1999), 1989 (2011) I 2253 (2015) u vezi sa ISILom, Al-Kaidom I povezanim fizičkim licima, grupama, pravnim licima I subjektima izmenio je j ... ... Opširnije


* U razgovoru sa sindikatima pomenuli ste da je u Srbiji od početka krize bez posla ostalo oko 400.000 ljudi. Da li ta brojka uključuje i one koji su radili u sivoj ekonomiji?\n- To su javno dostupni podaci iz ankete o radnoj snazi i odnose se i na formalnu i na neformalnu zaposlenost. Ti podaci ne bi trebalo da budu posebno iznenađujući s obzirom na to da su ekonomski analitičari u Srbiji već pominjali tu sumu ranije. Teško je suditi o preciznosti ovih podataka, jer to zavisi od tačnosti odgovora na postavljena pitanja u anketi. Ipak, anketa o radnoj snazi je najbolji raspoloživ izvor informacija o tržištu rada u Srbiji i usklađena je sa međunarodnim i metodologijom EU.\n* Da li ste uopšte zadovoljni načinom na koji se Srbija bori sa nezaposlenošću?\nRECEPT ZA IZBEGAVANjE BANKROTA\n* Dogovoreni su koraci koji bi trebalo da dovedu do smanjenja uzajamnih dugovanja između države i firmi. Šta oni podrazumevaju?\n- Bio bi to novi zakon koji bi pomogao preduzećima koja su sposobna da prežive i imaju dobar menadžment, a previše su zadužena i zato imaju probleme da zadrže aktivu i prežive bez prolaska kroz dug i skup proces bankrota. Poverioci bi imali mogućnost da, upotrebom drugih mehanizama, ostave nešto prostora takvim preduzećima i omoguće im normalniji rad.* Inflacija je ovde veliki problem.\n- Što se tiče ocene da li se Srbija na odgovarajući način suočava sa problemom nezaposlenosti, mora da se uzme u obzir nekoliko stvari. Prvo, gubitak radnih mesta u velikoj meri odslikava neuspeh srpskog modela privrednog razvoja orijentisanog ka potrošnji koji je bio aktuelan u godinama pre tekuće krize. Konkretnije, mnoga od izgubljenih radnih mesta, naročito onih u neformalnoj ekonomiji, bila su nekvalitetna i nisko plaćena. Drugo, iako je gubitak radnih mesta zaista bio bolan za srpsko društvo, došlo je i do nekog pomeranja ka efikasnijem modelu privrednog razvoja orijentisanom ka izvozu. Treće, verujemo da je moguć brži napredak u odnosu na ostvareni u oblasti strukturnih reformi. Mislimo na one reforme koje bi pospešivale investicije formalnog sektora ekonomije, unapredile poslovno okruženje i pomagale da se tokom krize ublaže i skrate bolovi takve tranzicije.\n*Da li ste u razgovoru sa srpskim kolegama stekli utisak da su postavljeni pravi mehanizmi kojima bi se minimizirao uticaj međunarodnih trendova?\n- Reakcija NBS na inflatorni šok bila je primereno odlučna. Nedavno jačanje dinara bi trebalo da pomogne da se uspori rast cena u toku narednih meseci, pod uslovom da se nastavi sa uzdržanošću u pogledu plata u javnom sektoru. Izvesne strukturne reforme, na primer one koje bi omogućile više konkurencije i liberalizaciju trgovine, mogle su da doprinesu suzbijanju inflatornog šoka.\n* Cena električne energije biće povećana za oko 13,5 procenata od 1. aprila. Da li će to ugroziti projektovane stope inflacije?\n- Ako se to poskupljenje odobri, može doći do toga da inflacija za april bude neznatno iznad trenutno očekivanog nivoa za taj mesec, ali efekat će biti privremen i relativno mali.\n* Vlada Srbije najavljuje da je spremna da uđe u novi aranžman iz predostrožnosti sa MMF. Da li verujete da bi ovo bila odgovarajuća odluka?- Kako smo mi razumeli, moguće je da je Vlada naklonjena takvoj poziciji, ali to još nije njena konačna odluka. U slučaju da Vlada zatraži aranžman iz predostrožnosti, mi bismo bili spremni da ponudimo više opcija za pregovore. Ali, čak i tada, odgovarajući program bi zavisio od specifičnih uslova i reformi o kojima bi se pregovaralo i koje bi bile dogovorene, kao i od njihove implementacije.\nFORMULA ZA PLATE DO 2015.\n* Tokom pregovora sa sindikatima pomenuli ste da bi moglo da se razgovara o alternativnoj formuli za indeksaciju plata posle 2015. godine. Zašto baš tada?\n- Ovim pitanjem se nismo bavili detaljnije u skorije vreme. Izmene zakona o budžetskom sistemu predviđaju mogućnost da plate u javnom sektoru budu indeksirane na drugačiji način kada se nivo troškova za zarade u javnom sektoru smanji na oko osam odsto BDP, kad god da se to dogodi. To ne mora nužno da bude 2015. godine.


Šurbatović na FIFA samitu u Dohi - Soskanal\n» Šurbatović na FIFA samitu u Dohi\nObjavio Branislav Popović 16/02/2017 - 11:32\nU Dohi se održava dvodnevni samit za najviše rukovodioce nacionalnih fudbalskih federacija. FS Srbije predstavlja generalni sekretar Jovan Šurbatović.\nZbog velikog broja članica svetske kuće fudbala dolazak predstavnika organizovan je po grupama, tako da su ovom prilikom na sastanku sa predsednikom Đanijem Infantinom, generalnim sekretarom Fatmom Samurom i ostalim članovima FIFA između ostalog rukovodioci iz Švedske, Ukrajine, Litvanije, Danske, Kipra, Bosne i Hercegovine, Nigerije, Katara, Sirije, Uzbekistana, Jemena, Iraka…\nIdeja je da se u nizu sastanaka pod nazivom “FIFA Executive Football summits”, kroz formu okruglog stola sa manje formalnosti, a više diskusije i dijaloga, unapredi razvoj fudbala na svim kontinentima.\nKonkretno, cilj je da se Savezi više uključe u kreiranje politike FIFA i donošenje odluka. Teži se ka što otvorenijoj razmeni mišljenja koja bi ubrzala i učinila efikasniju realizaciju novih projekata.\nPričalo se o formatu Svetskog prvenstva 2026. godine, razvoju bazičnog i ženskog fudbala, kao i takmičenju mlađih kategorija, FIFA ne želi da zapostavi ni jedan aspekt fudbala i u koordinaciji sa UEFA u narednim godinama planira brojne projekte koji će fudbal na svim nivoima učiniti još bolje organizovanim i pristupačnijim u svim delovima sveta.


Ženska odbojkaška reprezentacija Rusije - Sportal\nTerzić je "odbojkaški Arsen Venger": Verujemo da su Srbi i Rusi braća\nRuski mediji sa oduševljenjem su dočekali vest da će Zoran Terzić biti selektor ženske reprezentacije te zemlje, a srpskog stručnjaka prozvali su „odbojkaškim Arsenom Vengerom“.\n19:44 - 25.08.2021\nOdbojkašice Srbije nastavile su nestvarnu seriju pobeda na Evropskom prvenstvu!\n19:53 - 05.06.2019\nOdbojkašice Srbije nastavile su da briljiraju u Ligi nacija, pošto su u drugom kolu trećeg vikenda u belgijskom Kortrrajku savladale Rusiju sa 3:1 (22:25, 25:18, 25:11, 25:22). Naš tim je tako stigao do petog trijumfa u ovom takmičenju, te se tako uključ\n21:38 - 29.05.2018\nODBOJKAŠICE BEZ MILOSTI Srbija pregazila Rusiju u Ligi nacija!\nOdbojkašice Srbije nastavile su da pružaju izuzetne partije u Ligi nacija, pošto su u prvom meču trećeg vikenda u Kraljevu ubedljivo savladale Rusiju sa 3:0 (25:23, 25:19, 25:18).\n18:54 - 30.06.2017\nNaša ženska odbojkaška reprezentacija trijumfalno je okončala nastup na tradicionalnom međunarodnom turniru Kup Jeljcina u Jekaterinburgu, osvojivši titulu bez poraza nakon što je u poslednjem kolu, u direktnom duelu za prvo mesto, savladala Rusiju sa 3:\nPosle 28 godina i srebra na Igrama u Seulu, našim košarkašicama opet se smeši medalja! Koliko samo emocija navrne kada se setimo te medalje iz 1988. i koša Anđelije Arbutine u poslednjoj sekundi polufinala sa Australijom... Trenutak kada kroz šumu ruku p\n23:05 - 16.08.2016\n14:30 - 15.08.2016


Evropska trening fondacija dodijelila nagradu Crnoj Gori u oblasti obrazovanja odraslih | EUME\nNaslovnica Info Press info Evropska trening fondacija dodijelila nagradu Crnoj Gori u oblasti obrazovanja odraslih\nEvropska trening fondacija dodijelila nagradu Crnoj Gori u oblasti obrazovanja odraslih\nEvropska trening fondacija (ETF) u Briselu dodijelila je Crnoj Gori nagradu u oblasti obrazovanja odraslih za razvoj javnog i privatnog partnerstva na tom polju.\nTime je, kako je saopšteno iz Zavoda za zapošljavanje Crne Gore (ZZCG), ETF Crnu Goru odabrao za primjer drugima.\n„Evropska unija odala je priznanje crnogorskim institucijama za uspostavljanje partnerstva u oblasti sticanja praktičnih znanja i vještina, stručnog obrazovanja i osposobljavanja odraslih te podrške provajderima obrazovanja”, navodi se u saopštenju.\nDodaje se da su, u konkurenciji od 55 projekata iz 19 zemalja, nagrade dodijeljene timovima iz Crne Gore, Kazahstana i Gruzije.\n„U šestominutnom filmu, koji je uradio ETF, prikazana je saradnja Zavoda za zapošljavanje, HEC-a Miločer, Crnogorskog turističkog udruženja i Opštine Budva u podizanju kompentencija ljudskih resursa i razvoju i unapređenju lokalnih zajednica“, kazali su iz ZZZCG.\nOni su naveli da je na međunarodnoj konferenciji u Briselu, 9. i 10. marta, učestvovala delegacija iz Crne Gore koju su činili direktorica ZZZCG, Vukica Jelić, pomoćnik direktorice, David Perčobić, sekretarka Sekretarijata za lokalnu samoupravu Opštine Budva, Tanja Kažanegra, direktorica HEC Miločer, Anita Mitrović Milić, i predsjednik Sektora hotela u CTU, Zlatibor Milić.\nSvečanoj dodjeli nagrade prisustvovao je, kako su kazali, ambasador Crne Gore u Belgiji, Ivan Leković, i generalna sekretarka Misije Crne Gore u Briselu, Ivana Šućur.\n„Aplikant HEC Miločer, renomirani i jedan od prvih provajdera obrazovanja odraslih u Crnoj Gori, u Evropskom komitetu predstavio je svoje bogato iskustvo u osposobljavanju kadra za potrebe ugostiteljsko-turističke privrede, saradnju sa nacionalnom službom zapošljavanja,lokalnom zajednicom i udruženjem privrednika“, kaže se u saopštenju ZZZCG.\nTa ustavnova, kako su naveli, predstavila crnogorsko iskustvo u stvaranju sistema obrazovanja odraslih, kao i ulogu nacionalne službe zapošljavanja u razvoju partnerstava, iskustvo u povezivanju lokalnih zajednica, poslodavaca, organizatora obrazovanja i tražioca posla.\n„Ova nagrada za Crnu Goru je od velikog i dugoročnog značaja, jer predstavlja svojevrsno priznanje kojim renomirana evropska institucija prepoznaje napore i postignuća u oblasti korišćenja i unapređenja ljudskih resursa, kao i partnerstva na lokalnom i nacionalnom nivou“, poručili su iz ZZZCG.


U Bihaću održana fokus grupa „PARAFISKALNI NAMETI – PRIJEDLOZI I PREPORUKE ZA SMANJENJE ILI UKIDANJE“ – LINK Mostar\nU Bihaću održana fokus grupa „PARAFISKALNI NAMETI – PRIJEDLOZI I PREPORUKE ZA SMANJENJE ILI UKIDANJE“\nDana 21.11.2017.godine u Bihaću je održana fokus grupa „Parafiskalni nameti – prijedlozi i preporuke za smanjenje ili ukidanje“ u organizaciji Udruženja LINK Mostar i Nezavisnog biroa za razvoj Modriča.\nOva fokus grupa je održana u sklopu Inicijative za smanjenje ili ukidanje parafiskalnih naknada na području grada Bihaća. Inicijativa je pokrenuta u 10 općina BiH i provodi u sklopu projekta: “Boljim poslovnim okruženjem do više radnih mjesta”, finansiranog od Američke agencije za međunarodni razvoj (USAID), a u okviru Programa održivosti civilnog društva u BiH (CSSP program).\nUčešće na fokus grupi su uzeli predstavnici Grada Bihaća, privatnog i nevladinog sektora. Predstavnici Grada Bihaća su ovom prilikom potvrdili svoj interes za učešćem u inicijativi i uključenjem na platformu www.poslovnookruzenje.ba gdje će imati priliku da koriste bazu podataka kako bi što bolje kreirali prijedloge za naknade za sve vrste djelatnosti. Nakon vrlo interaktvine i produktivne diskusije došlo se do zaključka da se komunalne naknade moraju smanjiti, ali tako da se ne ugrozi izvršenje Programa zajedničke komunalne potrošnje.


Načekaćemo se još – Monitor\nBalkan se ponovo vratio u agendu američke politike. Posjeta državne sekretarke Hilari Klinton Sarajevu, Beogradu i Prištini, a potom Briselu, pokazuje da SAD ne žele nikakve turbulencije u regionu. Tačnije, Amerika je odlučna da sve ove zemlje pogura ka EU.\nJEDAN GLAS: Iako je ubjedljivo pobijedio na nedavnim izborima, novi predsjednik manjeg bosansko-hercegovačkog entiteta Milorad Dodik imao je tek malo vremena za slavlje. Poruke koje je ovih dana, u neposrednim razgovorima, dobio od američke državne sekretarke i evropskog komesara za proširenje Štefana Filea, ne može jednostavno ignorisati. SAD i EU su odlučne da ne dozvole nikakav pokušaj podjele BiH, odnosno slabljenje ingerencija centralnih vlasti.\n„Mi podržavamo BiH kao demokratsku, multietničku državu i nećemo dozvoliti nikakvu secesiju u toj zemlji”, rekla je Klintonova u Sarajevu, dok je File kazao da „EU očekuje stvaranje funkcionalne i efikasne države BiH koja će govoriti jednim glasom”. „Proces ustavnih reformi mora odmah početi, jer BiH kasni za drugim zemljama u regionu”, poručio je evropski komesar novoj vladajućoj strukturi, čije formiranje tek predstoji.\nMnogo je posla pred novim vlastima. Toj zemlji je potrebna stabilnost, saradnja i razvoj.\n„BiH treba nove lidere koji moraju da ispunjavaju obećanja i koji su spremni na pravljenje teških kompromisa”, smatra visoka predstavnica EU za vanjsku poslove i bezbjednost Ketrin Ešton.\nOPTIMIZAM: Iako pokazuje spremnost na obuzdavanje separatističkih težnji Milorada Dodika, Srbija još ne uspijeva da ubijedi Zapad u svoju odlučnost da na iskreni način doprinese zatvaranju svih problematičnih pitanja u regionu. Zateže sa otpočinjanjem tehničkih pregovora sa vlastima u Prištini, još nije ispunila zahtjeve Haškog tribunala, postala je bastion desničarskih grupacija na Balkanu.\nZato će Holandija na sjednici Savjeta ministara spoljnih poslova EU, koji će se održati krajem ovog mjeseca u Luksemburgu, staviti veto na kandidaturu Srbije za članstvo u toj organizaciji.\nZvaničnici u Beogradu pokušavaju uvjeriti svoju javnost da to neće značiti i usporavanje procesa evropskih integracija Srbije, ali je jasno da će se malo morati smanjiti „olako obećana brzina” u pridruživanju Uniji.\nTo će svakako dovesti do pada eurooptimizma u Srbiji, što se već stidljivo dešava u Crnoj Gori. Sa približavanjem Briselu splašnjava optimizam i naših zvaničnika. Ostaju očekivanja i nade.\nZADACI Premijer Milo Đukanović očekuje da će Crna Gora sljedećeg mjeseca dobiti preporuku da postane zemlja kandidat, a nada se dobijanju preporuke za početak pregovora o pristupanju. „Na osnovu makedonskog iskustva vidimo da status kandidata nije dovoljan. Predstavlja tek satisfakciju za ono što je do sada napravljeno, dok početak pregovora znači ulazak u novu fazu institucionalnih odnosa sa EU”, kaže odlazeći predsjednik crnogorske Vlade.\nTo pojednostavljeno znači da Crna Gora do sada nije uspjela da uvjeri zvaničnike u Briselu da je spremna da odgovorno izvršava „domaće zadatke”. Očito, u sjedištu EU i u prijestonicama evropskih država nijesu baš oduševljeni borbom crnogorskih vlasti protiv korupcije i kriminala i koracima koji se čine u uređenju Crne Gore kao pravne države. Najkonkretnije, i pored silnih obećanja, „krupnih riba” još nema u mreži crnogorskog pravosuđa.Dakle, pravila igre su poznata, mjerila su dobijena, na potezu je Podgorica.\nTOLERANCIJA Dok Brisel uvjeravaju da sve čine oko toga i da samo još malo pričekaju, crnogorski zvaničnici umiruju domaću javnost da je sve pod kontrolom. „Korupcije i kriminala ima u Crnoj Gori ni manje ni više nego u svim zemljama regiona”, saopštavaju naši čelnici. To što su sve vlade na jugoistoku Evrope proklamovale politiku „nulte tolerancije” prema korupciji i kriminalu i što u tome imaju dosta uspjeha, njih mnogo ne dotiče.\nZato početak pregovora sa EU kasni, i to će, nema sumnje, biti dugoročno veoma štetno za Crnu Goru i njene građane. Stoga u Briselu željno očekuju odlazak Đukanovića. „Crnoj Gori treba nova politička garnitura koja će raditi ono što govori”, kaže za Monitor visoki evropski diplomata.\nOn napominje da EU treba, uz Hrvatsku, još jedan pozitivan primjer sa zapadnog Balkana i da bi to Crna Gora mogla da bude.\nMožda u tom slučaju Crna Gora već u junu naredne godine, tokom mađarskog predsjedavanja, zaista dobije datum o početku pregovora sa EU.\nDug i komplikovan proces pregovaranja\nTXT: Iskustvo sa posljednjim proširenjima, odnosno prijemom Rumunije i Bugarske, pokazuje da je to veoma složen i naporan posao. Proces pregovaranja traje sve duže i postaje komplikovaniji.\nRealnu sliku koju o nama imaju u Evropi ne posjedujemo, pa je u tom kontekstu razumljiv zahtjev potpredsjednika Pokreta za promjene Branka Radulovića, koji je nedavno sa crnogorskim poslanicima boravio u Briselu na sastanku Parlamentarnog odbora za stabilizaciju i pridruživanje, da se objave stenogrami onoga što su govorili evropski zvaničnici.\nEvropske tehnokrate i posebno političari više sebi ne žele dopuštati takve blamaže da se neke zemlje primaju uz protekciju. U Evropskom parlamentu sjedi grupa od tridesetak poslanika koji svojim euroskepticizmom i retorikom plaše i same Evropljane.


Turska preti hapšenjem nemačkim turistima - Daljine.rs\nNakon što je turski ministar unutrašnjih poslova Sulejman Sojlu svim “nemačkim teroristima i izdajnicima” zapretio hapšenjem na samom aerodromu, nemačka vlada je upozorila svoje državljane koji planiraju da putuju u Tursku da povedu računa.\nKada su turski mediji preneli da je ministar Sojlu izjavio da će svi oni koji po Evropi i Nemačkoj prisustvuju skupovima terorističkih organizacija biti uhapšeni čim kroče na teritoriju Turske, nemačka vlada je uputila kritiku Turskoj zbog pretnji njenog ministra.\n“U Nemačkoj, u Evropi, ima onih koji prisustvuju terorističkim skupovima, a onda dolaze na odmor u Antaliju i Bodrum. Nema problema, pustite ih da dođu, i odu u zatvor direktno sa aerodroma. Biti u zatvoru nije tako lako, ali od sad neće biti lako ni počiniti izdaju u inostranstvu, a onda doći u Tursku radi zabave”, rekao je Sojlu.\nNjegovi komentari odnosili su se na pristalice Kurdistanske radničke partije koju Turska, EU i SAD podvode pod terorističku organizaciju.\nNemačka ima jednu od najvećih kurdskih zajednica u dijaspori na svetu, zbog čega pristalice KRP redovno održavaju mitinge u znak podrške Kurdima.\nNemačka inače ima jednu od najvećih kurdskih zajednica u dijaspori na svetu\nUprkos tome, brojne organizacije koje su legalne u Nemačkoj Turska podvodi pod teroriste, uključujući i Gulenov pokret, koji Ankara krivi za organizovanje neuspelog pokušaja državnog udara 2016. godine.\nProteklih godina odnosi između Berlina i Ankare bili su zategnuti zbog hapšenja dvojnih državljana, na čelu sa novinarima i aktivistima za ljudska prava, koji su takođe bili optuživani da propagiraju terorizam. Imajući to u vidu, predstavnica Ministarstva spoljnih poslova Nemačke Marija Adebahr napomenula je da poslednji potez Turske ne pomaže poboljšanju njihovog odnosa.\nS druge strane, tursko ministarstvo spoljnih poslova optužilo je nemačke medije da su namerno iskrivili reči turskog ministra.\n“Očigledno je da je izjava ministra namerno izvučena iz konteksta i iskrivljena”, rekao je portparol turskog ministarstva spoljnih poslova Hami Aksoi, dodavši da uverava nemačke turiste da će u Turskoj naići na njihovu čuvenu gostoljubivost.\nAdebahr je bez obzira na to ponovila nemačkim građanima da obrate pažnju na upozorenja stranih država kada je rečo putovanjima, podsećajući ih da u Turskoj postoji rizik od hapšenja, posebno ako imaju ikakve veze sa organizacijama koje Turci smatraju terorističkim.\n“Izjave koje u Nemačkoj spadaju u slobodu izražavanja u Turskoj mogu dovesti do hapšenja”, navela je Adebahr.\nInače, posle Rusa, Nemci su druga nacija koja je prošle godine najčešće posećivala Tursku.\nLetovi Beograd – Moskva kompanijom Red Wings uskoro jeftiniji uz novi red letenja


Poverenik SNS za Šabac Boban Birmančević podneo je prigovor na propuštanje Gradske izborne komisije u Šapcu da raspiše ponovne izbore za odbornike Skupštine grada Šapca na 27 biračkih mesta, saopštio je GO SNS Šabac.\nGradski odbor SNS Šabac podseća da je Gradska izborna komisija po zakonu dužna da preduzme izbornu radnju odnosno da raspiše ponovne izbore na biračkim mestima na kojima se glasanje ponavlja u skladu sa odlukom Upravnog suda.\nGradska izborna komisija je dužna da nove izbore zakaže u roku od sedam dana od dana utvrđivanja nepravilnosti u izbornom postupku.\nS obzirom da to nije učinjeno, poverenik SNS Boban Birmančević u prigovoru zahteva da to, u skladu sa zakonom bude učinjeno i da Gradska izborna komisija donese odluku o održavanju izbora na 27 biračkih mesta u zakonskom roku.\n- Nebojša Zelenović očigledno vrši opstrukciju izbornog procesa, jer je samo on mogao da svojoj Gradskoj izbornoj komisiji naredi da uprkos zakonu ne odredi datum ponavljanja izbora, kako bi odložio svoj konačni poraz i izborni debakl - navodi se u saopštenju.\nTakođe, činjenica da je SNS dobila skoro 12.000 glasova više od Zelenovića jasno govori o tome da su Šapčani odlučili da grad na Savi ubuduće vode srpski naprednjaci, ističe SNS.\n- Narod je rekao šta misli o Zelenoviću, a njegovo odbijanje da prihvati izborni poraz neće promeniti volju naroda ni baciti senku na veličanstvenu pobedu SNS-a - dodaje se u saopštenju.\nPrve reakcije SNS na poništavanje lokalnih izbora u Šapcu


Zajednica Opština Crne Gore » Blog Archive » Organizovane obuke na temu „Integritet u javnoj upravi i sprovođenje planova integriteta“ i „Javne nabavke“\nOrganizovane obuke na temu „Integritet u javnoj upravi i sprovođenje planova integriteta“ i „Javne nabavke“\nZajednica opština i Uprava za kadrove, na osnovu Plana obuka za period februar-jun 2018. godine, organizovale su obuke za lokalne službenike i namještenike na dvije teme.\nObuka na temu „Integritet u javnoj upravi i sprovođenje planova integriteta“ organizovana je 16. marta u Tivtu za službenike primorskih opština, dok je za zaposlene u jedinicama lokalne samouprave centralnog regiona, obuka održana 20. marta u Podgorici. Za opštine sjevernog regiona, obuka na ovu temu biće održana 30.marta u Bijelom Polju.\nCilj obuke je bio upoznavanje sa principom integriteta u javnoj upravi, unapređenje znanja i pružanje podrške u izradi i sprovođenju planova integriteta. Obuka je prvenstveno bila namijenjena menadžerima integriteta i članovima radnih grupa za izradu plana integriteta, ali i drugim zainteresovanim lokalnim službenicima.\nNačelnik Odsjeka za integritet i lobiranje u Agenciji za sprječavanje korupcije mr Mladen Tomović, kao predavač na obuci, predstavio je polaznicima opšte i posebne oblasti rizika, postojeće mjere kontrole, predložene mjere za smanjenje, odnosno otklanjanje rizika, kao i ulogu menadžera integriteta u praćenju sprovođenja mjera iz plana integriteta. Tomović je podsjetio da su jedinice lokalne samouprave u obavezi da do 15. aprila 2018. godine Agenciji dostave Izvještaj o sprovođenju plana integriteta za 2017. godinu. Data je preporuka organima vlasti da pravovremeno pristupe procesu procjene efikasnosti i efektivnosti usvojenih planova integriteta, kako bi se osigurao visok stepen uspješne implementacije antikorupcijskih aktivnosti iz plana integriteta.\nPored ove, Zajednica opština i Uprva za kadrove, organizovale su i obuku na temu „Javne nabavke“, za opštine centralnog i primorskog regiona, 14. marta u Podgorici. Predavač je bila Mirjana Vučinić, advokatica iz Podgorice, koja je učesnicima obuke pomogla u otklanjanju brojnih nedoumica i otvorenih pitanja iz svakodnevnog rada. Obuku je obilježila diskusija u kojoj su aktivno učestovali polaznici iz Glavnog grada, Tivta, Kotora, Herceg Novog, Bara, Budve, Kolašina i Nikšića. Obuka „Javne nabavke“ je za opštine sjevernog regiona planirana za 1. jun 2018. godine u Bijelom Polju.


Sergej Milinković Savić nije odradio prvi trening koji ga je čekao u Laciju posle povratka sa reprezentativnih obaveza u dresu Srbije.\nKako prenosi "Korijere delo sport", umesto da se pridruži saigračima iz tabora nebesko-plavih, on je završio kod lekara.\nTaj list ističe da se, "najverovatnije, radi o kontuziji", ali nije otkriveno koliko će i da li će Milinković Savić morati da odsustvuje kada se o obavezama u Laciju pred novu klupsku sezonu radi.\nJurij Živkov i Sergej Milinković Savić u duelu na meču Rusija - Srbija u Ligi nacija\nSergej je, podsetimo, odigrao 65 minuta u Moskvi, u porazu "orlova" od Rusije (3:1) u Ligi nacija, ali tri dana kasnije, u nedelju 6. septembra, nije bio u protokolu za beogradski remi sa Turskom (0:0), u istom takmičenju.\nZa seniorsku reprezentaciju Srbije odigrao je 16 mečeva i još nije postigao gol, dok je za Lacio, u koji je 2015. stigao iz Genka, na 205 nastupa bio strelac 39 puta.


UKOLIKO SE ODLUČE ZA BLOKADE, EU MORA USKRATITI FINANSIJSKU POMOĆ VLASTIMA U RS\nObjavljeno: 12. Feb 2020. 16:02:57\nDemokratska fronta smatra SNSD-ovu najavu blokada donošenja odluka na državnom nivou očajničkim protestom politike Milorada Dodika koja ne može da se pomiri sa činjenicom da se moraju uvažavati odluke Ustavnog suda kao temeljni princip vladavine prava.\nDodik i SNSD nikoga neće zaplašiti blefovima i navodnim povlačenjem iz institucija Bosne i Hercegovine kao ni blokadom donošenja odluka na državnom nivou, koja je sastavni dio političke djelatnosti SNSD-a uopće.\nBlokada donošenja odluka na državnom nivou nikome u RS-u neće donijeti ništa dobro. Time se samo usporava mogućnost provođenja reformi na evropskom putu, a SNSD se prokazuje kao glavni kočiničar evropskog puta.\nMi u DF-u ipak smatramo da ukoliko se SNSD odluči za bilo kakve blokade u pogledu donošenja odluka na državnom nivou, čime bi se usporili reformski procesi i sabotirala evropska perspektiva, da Evropska unija mora odmah ukinuti bilo kakav oblik finansijske podrške vlastima manjeg Republike Srpske.\nNakon ovakvog poteza valjda je postalo jasno i evropskim i svjetskim akterima da je na sceni neka vrsta "puzajućeg državnog udara" i da je ovaj put više nego očigledno da Milorad Dodik Bosnu i Hercegovinu ne vidi kao stabilnu državu.


vukov sabor – PodrinjeINFO\nTag "vukov sabor"\nMay 26, 2017 No Comments Podrinje PodrinjeINFO\nU Tršiću i Loznici održava se 46. Đački Vukov sabor. I ove godine, kao i svih prethodnih, na Đačkom saboru učestvovaće najtelentovaniji učenici iz gradova širom Srbije, Republike Srpske i Crne gore. U pet dana koliko traje ova manifestacija posvećena deci, u Tršiću i Loznici će biti održane brojne radionice, predavanja, koncerti i pozorišne predstave, a saborovanje se tradicionalno završava Republičkim takmičenjem iz srpskog jezika za osnovce. 46. Đački\nSeptember 18, 2016 No Comments Podrinje PodrinjeINFO\nNa otvorenom saborištu u Tršiću pozdravnu reč 83. Vukovog sabora mnogobrojnim posetiocima uputio je gradonačelnik Loznice Vidoje Petrović, a saborsku besedu govorio je Sveto Božić. U kulturnom delu programa predstavio se ansambl “Kolo”.\nJune 09, 2014 No Comments Podrinje Tomislav Živanović\nOvogodišnji 43. Đački vukov sabor završen je danas u Vukovoj spomen školi u Tršiću, prikazom rezultata rada svih đačkih radionica koje su radile tokom saborovanja. Manifestacija posvećena stvaralaštvu mladih Srbije trajala je pet dana i za to vreme u Loznici i Tršiću, rodnom mestu Vuka Karadžića, održano je niz različitih muzičkih, scenskih, likovnih i folklornih programa u kojima su učestvovali mladi stvaraoci iz više mesta Srbije. Sabor je u sredu\nJune 04, 2014 No Comments Podrinje, Vesti Miloš Mićić\nKoncert povodom jubileja rada muzičke škole Vuk Karadžić biće održan u Vukovom Domu kulture 4. 6. 2014. sa početkom u 18:00 časova. Učestvuju: učenici- solisti, kamerni trio, Hor i orkestar violina, hor pripremnog razreda, duet članova Saveta roditelja: Aleksandra Antonić,i Sanja Mavrak, klavirski duo Božo Banović i Bojana Nikić, Loznički gudački trio u sastavu: Marijana Cogoljević, Snežana Zarić i Ana Panić, dirigenti: Ivan Jovanović, Jelena Trivković i Dragan Đedović


Počinje protest sindikata: Podržimo našu decu, izađimo na ulice | Autonomija\nPočinje protest sindikata: Podržimo našu decu, izađimo na ulice\nUčesnici protesta "Protiv diktature" pridružiće se sindikalcima\nOkupljanje učesnika protesta Savez samostalnih sindikata Srbije (SSSS) i Ujedinjenih granskih sindikata „Nezavisnost“ povodom Međunarodnog praznika rada, 1. maja, počelo je danas oko 11.30 na Trgu Nikole Pašića ispred beogradskog Doma sindikata.\nNekoliko stotina učesnika protesta koji su stigli ispred Doma sindikata nose velike zastave SSSS-a i „Nezavisnost“, kao i balone, duvaju u pištaljke, a muzika se pušta sa razglasa.\nUčesnici nose transparente „Da li se ovako radi u Evropi“, „Vratite nam našu fabriku“, „Dajte nam zarade“, „Podržimo našu decu, izađimo na ulice“, „Vreme je da napustite fabrike“.\nPlanirano je da okupljeni prošetaju do Vlade Srbije, gde će izneti svoje zahteve – veće plate i dostojanstven rad, potpisivanje kolektivnih ugovora, povećanje minimalnih zarada i izmenu zakona o penzijskom i invalidskom osiguranju.\nUčesnici protesta „Protiv diktature“, koji su od 8.30 ispred Doma Narodne skupštine ogranizovali Prvomajski uranak, pridružiće se protestu reprezentativnih sindikata.


Jeftini letovi iz Šri Lanke za Niue - Avionske karte Šri Lanka Niue - eSky.ba\nLetovi iz Šri Lanke za Niue\nPretražite letove iz Šri Lanke za Niue\nProvjerite najbolje ponude letova iz Šri Lanke za Niue\n✔ Postoje li posebne ponude za letove iz Šri Lanke za Niue na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Niue?\n✔ Ako rezerviram let iz Šri Lanke za Niue, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Niue?\nBudite sigurni, da na eSky.ba ponuda letova iz Šri Lanke za Niue uključuje ne samo niskotarifne avio-kompanije, već i one koje su specijalizirane za visoki standard.


Vučić: EU traži preispitivanje privatizacija u kojima je učestvovao Mišković\nGovoreći o rezultatima borbe protiv korupcije prvi potpredsednik vlade i ministar odbrane Aleksandar Vučić je rekao da se u najmanje jedan, a možda i tri slučaja privatizacije čije je ispitivanje tražila EU, odnose na vlasnika Delte Miroslava Miškovića.\nVučić je poručio da ni Mišković, ni njegovi politički patroni, niti bilo ko drugi ne može da spreči procese u toj borbi koja se vodi.\nVučić je rekao da je važno da tužioci i sudstvo mogu da rade svoj posao samostalno i nezavisno, uz ocenu da građani vide da je na sceni nulta tolerancija prema korupciji što im je vratilo poverenje.\nVučić je istakao da niko nikoga sada pred TV kamerama ne pritvara i naveo da se, kada je tužilac odbio da pritvori bivšeg ministra Olivera Dulića, u pojedinim medijima pisalo da je to bila priprema da će tužioci "da lete".\n"Vidi se da su tužioci na svojim mestima. Lično sam zadovoljan jer su tužioci smeli i mogli samostalno da deluju", rekao je Vučić i dodao da se nada da će i sudovi moći tako da deluju, "a ne da držite nekoga 13 meseci u pritvoru kao (Gorana)Kneževića".\nPrvi potpredsednik Vlade Srbije je rekao i da traži samo malo strpljenja jer treba veliki posao da se obavi i poručio da će na red doći i "Jugoremedija" i "Galenika" ...i ponovio da u obračunu sa korupcijom neće biti zaštićenih.\nKako je najavio Vučić Strategija o borbi protiv korupcije naći će se pred poslanicima Skupštine Srbije do kraja novembra, a do polovine decembra i izmene zakona o krivičnom postupku.


Rumunskoj vladajućoj koaliciji preti raskol\nTanjug 4. septembra 2021. 07:09\nBUKUREŠT – Pregovori između partnera u vladajućoj rumunskoj koaliciji nisu uspeli da dovedu do dogovora o podršci liberalnom premijeru Florinu Čituu.\nManjinski partneri u koaliciji nastoje, naime, da obore premijera tražeći da se glasa o poverenju Čituu, pri čemu taj predlog podržavaju i ultranacionalisti, prenosi Rojters.\n„Mi se nadamo da ćemo imati novog premijera kako bi naša koalicija mogla da napreduje, ali bez Florina Čitua“, izjavio je lider partije USR Dan Barna, dodajući da su izgubili poverenje u njega.\nKoalicija zajednički kontroliše 56 odsto parlamenta. Barna je dodao da je njegova partija skupila 123 potpisa za glasanje o poverenju premijeru, uz pomoć nacionalističke stranke AUR, nakon što je ministar pravde iz redova te stranke smenjen pošto se usprotivio planu za finansiranje razvoja lokalne infratstrukture.\nDa bi prošao predlog o glasanju o poverenju premijeru potrebno je da dobije najmanje 234 glasa, pri čemu je potrebno da ga podrži najveći broj poslanika levičarske opozicije Socijaldemokrata. Oni, međutim, nisu eksplicitno naveli kako će glasati.\nČitu je u petak pozvao svoje partnere da ostanu jedinstveni kako bi mogli da obnove ekonomiju posle pandemije korona virusa, uprkos sukobu zbog smene ministra pravde i drugim političkim nesuglasicama.


MUŠKARCI I POSTNATALNI SINDROM\nU najnovijoj studiji više od četvrtine muškaraca pokazalo se da ispoljavaju značajne nivoe depresije posle porođaja partnerke. Da li je moguća postporođajna depresija kod očeva, koji su uzroci tog stanja i šta muškarci u novoj ulozi mogu učiniti po tom pitanju?\nMuškarci svakako ne prolaze kroz proces trudnoće i porođaja i zato se na nivoe hormona u njihovom organizmu ni najmanje ne obraća pažnja. Oni nemaju bolne i otekle bradavice, ali, ipak neki od njih razvijaju depresivna stanja.\nDok se često postavljaju pitanja oko postnatalne depresije, koja prema nekim istraživanjima pogađa do 13 odsto žena, mentalno zdravlje očeva retko se procenjuje. Prema jednom istraživanju iz Švedske, u proteklih 10 godina kod značajnog broja muškaraca pojavilo se tranziciono stanje depresije u periodu početka njihovog očinstva.\nOva najnovija studija pokušala je da odredi broj muškaraca koji padne pod uticaj postporođajne (postnatalne) depresije. Neke prethodne studije pronašle su da se to dešava u slučajevima kod 4 do 10 odsto muškaraca. Najnovije istraživanje je na malom uzorku od 447 švedskih očeva koji su se dobrovoljno javili za ovaj eksperiment pronašlo iznenađujućih 28 odsto njih imalo je simptome znatne depresije, dok je 4 procenta pokazalo znake umerene depresije. Jedan od pet novonastalih očeva koji su bili depresivni zatražilo je pomoć, dok je trećina njih u nekom trenutku pomislila da povredi sebe.\nVodeća autorka ovog istraživanja sa odseka za psihologiju na Univerzitetu u švedskom gradu Lundu, Elisa Psuni, kaže da tzv. edinburška skala postnatalne depresije, koja se koristi za žene i muškarce, nije dovoljno precizna u merenju depresije kod očeva. Njeno istraživanje dokazalo je više nivoe depresije kod muškaraca koji su postali očevi, jer je ona u konačne rezultate dodala “muške” simptome depresije kao što su uzrujanost, ljutnja, razdražljivost, prekovremeni rad i prevelika konzumacija alkohola.\nPsuni veruje da se očevi sve više suočavaju sa istim dilemama kao i majke, među kojima je najveća ona koja se tiče pokušaja da se savršeno iskombinuje roditeljstvo sa poslovnim obavezama. Očevi koji su postali depresivni često su imali spoljne pritiske, kao što su problemi sa poslom i ako su njihove partnerke depresivne, njihov rizik od depresije je udvostručen. Nedostatak sna, blizanačko roditeljstvo ili sukob u partnerskom odnosu samo mogu doprineti povećanju depresije kod oba pola.\nPrema rečima dr Psuni, jedna od najstrašnijih stvari koja se očevima, a takođe i majkama može desiti je da posle izvesnog vremena dođe do saznanja da borba sa postporođajnom depresijom traje već dovoljno dugo, jer je taj period nepovratno već uticao na život deteta.\nDepresivni otac će se manje igrati i manje smejati sa svojim detetom. Studija pokazuje da su deca toliko duboko pogođena očevom postnatalnom depresijom da se nalaze u mogućnosti ispoljavanja problematičnog ponašanja u uzrastu od sedam godina.\nOčevi koji osećaju da se moraju boriti i partneri, rođaci ili prijatelji koji primećuju povećanje razdražljivosti i anksioznosti kod takvih očeva u prvoj godini roditeljstva, trebalo bi da razmotre mogućnost da su pod uticajem postporođajne depresije.\nKognitivna bihevioralna terapija može biti od pomoći, kao i antidepresivi na što prirodnijoj, biljnoj bazi.


TUŽNO: Godišnjicu mature ceo razred će proslaviti u stranoj državi jer nijedan đak više ne živi u Srbiji - Naša Borba\nTUŽNO: Godišnjicu mature ceo razred će proslaviti u stranoj državi jer nijedan đak više ne živi u Srbiji\nPredsednik nekadašnjeg školskog odeljenja VIII–3, B.R. koji nije želeo da mu se ime u potpunosti prenese, rekao je za Našu Borbu da je nedavno napravio Vajber kako bi dodao sve drugare iz osnovne škole u Beogradu koji su pri tome pohađali isti razed, da bi pri tome shvatio da više niko od njih ne živi u Srbiji.\n„Znao sam za pojedince da su rasejani po inostranstvu, ali kada sam saznao da svi žive u Nemačkoj ili Austriji ostao sam zatečen. U neverici sam dočekao ove informacije, ali u neku ruku i ne, jer u današnjim vremenima čoveka malo šta može iznenaditi“, rekao je za Našu Borbu.\nU razgovoru nije mogao da sakrije ozlojeđenost pa je nastavio priču o tome da malo njih zapravo radi u svojoj struci, uprkos fakultetskim diplomama.\nZa kraj, najveći šok su pripremili razrednoj starešini koja je odavno u penziji. Kupili su joj avionsku kartu kako bi došla na maturu u Frankfurt, gde je za proleće najavljeno okupljanje ovog razreda, koji će, eto, igrom slučaja, 15 godina mature dočekati u drugoj državi.\nNajnovije informacije kažu da Srbiju napusti 4 000 ljudi na mesečnom nivou.\nPrethodni tekstOGROMAN PROPUST U NOVOM SADU, DS: Gradska vlast podiže spomenik ubici\nSledeći tekstIZOLACIJA: Milionski grad pod karantinom, umrlo 17 ljudi


TRGOVCI: Trinaest studenata primljeno u Mercator-S program\nEntoni Sošić, generalni direktor kompanije Mercator-S\nRazvoj karijere nakon školovanja je nešto što je danas privilegija. Učiti o trgovini na sistematičan način i početi od baze onoga što su najsofisticiraniji elementi trgovine i što predstavlja ozbiljnu školu je ono što će studenti dobiti u ovom programu, rekao je Zoran Bogetić, profesor Ekonomskog fakulteta u Beogradu, i dodao: Ovo je ozbiljan poslovni sistem i dobar start za ulazak u neke više, menadžerske slojeve.\nO značaju povezivanja Akademske zajednice i privrede, govorili su i Katarina Šmakić, šef Službe za međunarodnu saradnju Poljoprivrednog fakulteta u Beogradu, Milorad Kilibarda, profesor Saobraćajnog fakulteta, Bojan Ristić, direktor visoke škole strukovnih studija za informacione tehnologije, ITS ComTrade.\nUoči dodele ugovora o stručnom usavršavanju, prisutnima se obratio Entoni Sošić, generalni direktor kompanije Mercator-S:\nSaradnja akademske zajednice i privrede je ključ za održivost celokupne privrede u Srbiji, ako ne i svih zemalja u Evropi. Mi smo odlučili da budemo ti koji će utkati sve vrednosti u mlade ljude i da od tih mladih ljudi tražimo za uzvrat ono što oni imaju, a to je strast, želja i volja da budu uspešni.


Organizatori OI se suočavaju sa brojnim preprekama - Sportske.net\nOrganizatori OI se suočavaju sa brojnim preprekama\nOrganizatori OI u Londonu tvrde da ih pri kraju radova očekuju veliki izazovi.\nPredsednik Komiteta za organizaciju Olimpijskih igara u Londonu Sebastijan Kou je danas, nadomak 100 dana od otvaranja, ocenio da organizatore očekuju veliki izazovi na završnim radovima i pitanjima bezbednosti i transporta.\nOn je posle obraćanja predstavnicima 204 zemlje na generalnoj skupštini Asocijacije nacionalnih olimpijskih Saveza u Moskvi rekao medijima da je najveći izazov za organizatore da Igre proteknu kao sportska smotra a ne kao dogadjaj koji će obeležiti mere bezbednosti.\n"Izazovi su mnogobrojni. Moraćemo da radimo više i bolje nego do sada i to je ono što će napraviti razliku. Pred nama je puno posla a nejveći deo se tiče podizanja privremenih sportskih objekata", kazao je Kou.\n"Ne bi valjalo da mere bezbednosti remete gledaoce i učesnike Igara. Olimpijske igre moraju ostati najveća sportska manifestacija na svetu, dok mere bezbednosti treba da budu u pozadini. Zzelim da se ljudi ocećaju kao da su došli na feštu a ne u grad pod opsadom", rekao je prvi čovek organizacije Igara u Londonu.\nNesmetano kretanje takmičara, zvaničnika, medija i posetilaca tokom Igara, takodje je prioritet organizataora, a Kou je istakao da će razumevanje i saradnja žitelja Londona biti od presudne važnosti.\nSAD lobira da Rusija ne može da učestvuje na Olimpijskim igrama!\nLA postigao dogovor sa MOK-om o Igrama 2028.\nRio traži pomoć - Dug za OI 40 miliona dolara


Društvo i ekonomija: UDAR NA SRBIJU Rakija skuplja 200 dinara, EU traži akcize kao za viski - BalkaniYUm.TV '); } //]]>\nUDAR NA SRBIJU Rakija skuplja 200 dinara, EU traži akcize kao za viski\n- Evropska komisija upozorila je da akcizna politika u sektoru žestokih alkoholnih pića nije u skladu sa standardima EU, jer oni ne dozvoljavaju da se domaća alkoholna pića favorizuju u odnosu na uvozna. Rok koji su vlasti Srbije imale da isprave ovu anomaliju bio je kraj juna. Međutim, zbog izbora im je vreme za izjednačavanje akciza produženo do kraja godine - objašnjava naš sagovornik.\n- Srbija nema izbora da smanjuje akcize na uvozni alkohol, jer bi joj to smanjilo prihode u budžetu. Zato će se ići na povećanje akcize, pa će tako ona biti 316 dinara i za srpsku rakiju i za uvozni viski - objašnjava naš izvor.


МАНИФЕСТАЦИЈЕ ПОВОДОМ ПОБЈЕДЕ У ДРУГОМ СВЈЕТСКОМ РАТУ - Јадовно 1941. - КУЛТУРА СЈЕЋАЊА\nMANIFESTACIJE POVODOM POBJEDE U DRUGOM SVJETSKOM RATU\nU Trebinju će 28. aprila biti otvorena izložba “Koraci ka pobjedi” i prikazan film “Brestska tvrđava”, koje organizuju Ambasada Ruske Federacije u BiH i Društvo srpsko-ruskog prijateljstva povodom 70 godina od pobjede u Drugom svjetskom ratu.\nOtvaranje izložbe i projekcija filma zakazani su za 19.00 časova u Muzeju Hercegovine, rečeno je Srni u Društvo srpsko-ruskog prijateljstva.\nPredsjednik Društva đakon Vladimir Vukanović kaže da su u razgovoru sa predstavnicima Ambasade odlučili da i u Trebinju organizuju manifestacije kojima će prvi put na ovakav, poseban način ukazati na teškoće Drugog svjetskog rata, sa porukom da se nikada ne ponove tako takva vremena.\nVukanović je istako da su tokom slavne istorije ruski i srpski vojnici bili na istoj strani – strani pravde i istine, te da i u današnje vrijeme dva bratska naroda njeguju i produbljuju već uspostavljene dobre odnose.\nDruštvo srpsko-ruskog prijateljstva u Trebinju funkcioniše od 2007. godine i prepoznatljivo je po organizovanju raznih manifestacija o duhovnosti i kulturi dva naroda.\nOBILjEŽEN DAN OSLOBOĐENjA OPŠTINE – Jadovno 1941.\nSJEĆANjE NA DAN OSLOBOĐENjA OPŠTINE – Jadovno 1941.\nSUTRA OBILjEŽAVANjE 70 GODINA OD OSLOBOĐENjA …


Promocija poštanske marke pod nazivom “Centar za djecu i omladinu sa posebnim potrebama – Los Rosales” – Los Rosales\nPromocija poštanske marke pod nazivom “Centar za djecu i omladinu sa posebnim potrebama – Los Rosales”\nPromocija prigodne dječije poštanske marke pod nazivom “Centar za djecu i omladinu sa posebnim potrebama – Los Rosales” , autora Šetka Adija upriličena je 10.10.2019. godine u uredu generalnog direktora BH Pošte, Mirsada Mujića. Ovom svečanom promocijom nastavljano je obilježavanje Svjetskog dana pošte u “JP BH Pošte”. Prvi štampani primjerak marke, kao i zahvalnicu za saradnju, generalni direktor BH Pošte, Mirsad Mujić uručio je direktorici Centra Mirni Mezit i autoru markice Adiju Šetki. Dječija markica pod nazivom “Centar za djecu i omladinu sa posebnim potrebama – Los Rosales” Mostar” odštampana je u 10.000 primjeraka, nominalne vrijednosti od 0,90 KM, a pored markice odštampan je i prigodan FDC koverat u tiražu od 150 komada.\nIzdavanjem poštanske marke posvećene Centru “Los Rosales”, BH Pošta je dala podršku radu naše ustanove i našim nastojanjima da pomognemo djeci i omladini sa teškoćama u razvoju, te da se uključe u sve aspekte društvenog života.\nGeneralni direktor BH Pošte Mirsad Mujić i direktorica Centra “Los Rosales” Mirna Mezit dogovorili su nastavak saradnje, a BH Pošta su obećale, da će u skladu sa svojim mogućnostima, nastaviti pružati podršku kako Centru, tako i svim ustanovama koje rade sa djecom i omladinom sa posebnim potrebama.\nVeliko hvala BH Pošti što su na ovakav način odlučili da promovišu naš rad i našu ustanovu.


Podrška za unapređenje zelene ekonomije Srbije - EU u Srbiji\nPodrška za unapređenje zelene ekonomije Srbije\nRegionalna direktorka Evropske banke za obnovu i razvoj (EBRD) za Zapadni Balkan Žužana Hargitaj rekla je da je ta institucija sa partnerima opredelila 85 miliona evra za šest zemalja Zapadnog Balkana za unapređenje energetske efikasnosti stambenog sektora, kao deo programa finansiranja zelene ekonomije u Srbiji.\nŠef delegacije Evropske unije u Srbiji Sem Fabrici rekao je na predstavljanju programa EBRD za finansiranje zelene ekonomije da su brojni razlozi zašto treba ulagati u zelenu ekonomiju, dok energetska efikasnost donosi i uštede za domaćinstva.\nPrema rečima šefice Odeljenja za energetsku efikasnost i infrastrukturu u Sekretarijatu Energetske zajednice Violete Kogalničeanu, iskustva pokazuju da domaćinstva kroz energetsku efikasnost godišnje mogu da uštede od 300 do 400 evra, a nekad i više.\nMinistar rudarstva i energetike Aleksandar Antić je naveo primer ranijih projekata ministarstva, takođe sa partnerskim organizacijama iz EBRD i KFV, za energetsku efikasnost u javnim zgradama gde su ostvarene uštede od 40 odsto.\n„Oko 35 odsto potrošnje ukupne energije u Srbiji je u domaćinstvima. Najveća mogućnost da se uštede čine su upravo tu, uzimajući u obzir sve podatke kojima raspolažemo, a to je da naša domaćinstva nekoliko puta u proseku više troše energije od istih domaćinstava u Evropi“, rekao je Antić.


Prvi poziv se odnosi na milijardu evra bespovratnih sredstava za velike projekte u oblasti čistih tehnologija, što će pomoći da se umanje rizici povezani sa komercijalizacijom, kao i njihovo plasiranje na tržištu, navodi se u saopštenju komisije.\nPoziv je otvoren za projekte iz svih zemalja članica Evropske unije (EU), kao i za Island i Norvešku. Rok za dostavljanje prijava je 29. oktobar.\nFinansiranje će obuhvatati i čisti vodonik i druga niskougljenična rešenja za sektore poput čelika, cementa i hemijske industrije\nIzvršni potpredsednik Evropske komisije Frans Timmermans, koji je zadužen za Evropski zeleni dogovor, rekao je da će finansiranje obuhvatati i čisti vodonik i druga niskougljenična rešenja za sektore koji troše velike količine energije, poput proizvodnje čelika i cementa i hemijske industrije.\nTimmermans je takođe rekao da će ulaganja u ove velike projekte omogućiti “zeleni oporavak” koji će pomoći EU da postane klimatski neutralna do 2050. godine.\nFond za inovacije će se finansirati iz Sistema trgovine emisijama EU\nFond za inovacije će se finansirati iz prihoda ostvarenih kroz Sistem trgovine emisijama EU (EU ETS), a ukupan iznos dostupnih sredstava u periodu od 2020. do 2030. godine bi mogao dostići oko 10 milijardi evra, u zavisnosti od cene emisionih jedinica.\nFond je ključni finansijski instrument za ispunjavanje obaveza EU iz Pariskog sporazuma i podršku strateškom cilju Evropske komisije da EU bude klimatski neutralna do 2050. godine. On bi takođe trebalo da pomogne kompanijama iz EU da postanu globalni tehnološki lideri, navodi se u saopštenju.\nFond za inovacije je “veći i bolji” naslednik programa NER 300\nFond za inovacije je “veći i bolji” naslednik programa NER 300, vrednog dve milijarde evra, navodi se na stranici Izvršne agencije EU za inovacije i mreže (INEA), koja upravlja fondom. NER 300 je bio namenjen za podršku tehnologiji izdvajanja CO2 i inovativnim tehnologijama u oblasti OIE. Fond za inovacije će preuzeti i neiskorišćena sredstva iz NER 300, navodi INEA.\nTagovi: čiste tehnologije, COVID-19, EU ETS, Evropski zeleni dogovor, skladištenje energije\nPočetna » Vesti » OIE » Prvi poziv za finansiranje čistih tehnologija kroz Fond za inovacije EU


Ako Srbija i Srpska neće u NATO, morale bi da učine još jedan ključan korak | Vestinet.rs\nPočetna POGLEDI\tAko Srbija i Srpska neće u NATO, morale bi da učine još jedan ključan korak\nAko Srbija i Srpska neće u NATO, morale bi da učine još jedan ključan korak\nDa li je došao trenutak da Srbija i Republika Srpska ojačaju politiku vojne neutralnosti i ustavnim promenama? Jer, sve su prilike, zapadna alijansa neće odustati od ideje da ih „usisa“ u svoje redove.\nPovodom dvadesete godišnjica NATO bombardovanja SR Jugoslavije, zvaničnici u Beogradu i Banjaluci još jednom su podvukli da Srbija i Republika Srpska ostaju vojno neutralne — nikad neće ući u NATO.\nSa druge strane, taj vojni savez postepeno okupira region, posle Crne Gore i Makedonije, sve jači su signali da će na red doći i Srbija, odnosno Bosna i Hercegovina, pa tako i RS. Da li je trenutak da se vojna neutralnost ugradi u Ustav država u kojima žive Srbi sa obe strane Drine?\nNa taj način, vojna neutralnost bi postala zacementirano strateško opredeljenje koje ne bi mogla lako da promeni bilo koja vlast u budućnosti, ukoliko bi, eventualno, imala drugačiji odnos prema Alijansi. Sada, s obzirom na to da je neutralnost predviđena samo skupštinskim deklaracijama, nju može i da ukine prosta parlamentarna većina.\nVladan Jončić, profesor Pravnog fakulteta u penziji, smatra da je pravo vreme da se Srbija i ustavno odredi kao vojno neutralna zemlja, jer se više od deset godina tako i ponaša. Kao stručnjak za međunarodno pravo, on javnosti pokušava da umesto vojne neutralnosti predstavi, kako kaže, adekvatniji termin — vojno nesvrstavanje.\nObjašnjava da kao članice UN ne mogu biti vojno neutralne, zbog sistema kolektivne bezbednosti moraju da prihvate odluke o očuvanju ili nametanju mira u nekom području i u njega pošalju vojnike. Kako god definisali vojno nesvrstavanje u Ustavu, ono bi svakako naišlo na otpor, kaže profesor Jončić.\n„Sigurno da je više od 50 odsto stanovništva protiv ulaska u NATO, ali šta je sa ostalima? Ima onih koji nisu opredeljeni, a verovatno i onih koji su za. Imamo one koji su od 2000. godine bili za ulazak u NATO. To su pojedine političke stranke i nevladine organizacije, od njih očekujem otpor, a što se tiče spoljnog faktora, otpor ustavnom utemeljenju vojne neutralnosti ili nesvrstanosti treba očekivati od zemalja koje pretenduju da nas uvuku u zapadnu vojnu alijansu“, kaže Jončić.\nOn dodaje da bi vojno nesvrstavanje Srbije ipak prihvatio dobar deo sveta. Kao primer navodi Rusku Federaciju, koja podržava vojnu neutralnost Srbije, a s druge strane joj nije sporno opredeljenje naše zemlje da uđe u Evropsku uniju.\n„Nemojmo da izgubimo iz vida da ima indicija da bi neke zemlje koje su ušle u NATO rado izašle iz tog saveza, jer NATO je došao u jednu protivrečnost, političku i vojno-stratešku. S druge strane, jasno je da ovaj brzopleti prijem pojedinih država u Alijansu, bez prethodnih provera kako se nekada radilo, ukazuje na strateški cilj, pre svega Amerike, a onda i dela zapadne Evrope koji prati strategiju SAD“, kaže Jončić.\nNenad Stevandić, predsednik ’Ujedinjene Srpske‘, smatra da je vojna neutralnost najbolje rešenje za Republiku Srpsku koja, kako kaže, nikad ne spava, jedno oko joj je uvek otvoreno, jer mora da se čuva od napada na suverenitet, teritorijalni integritet i ustavnu konstrukciju. Naivno je verovati da bi takvi napadi prestali kada bi Srpska ušla u NATO, kaže Stevandić.\nOn je već objasnio pravne i političke mogućnosti da RS vojnu neutralnost unese u Ustav: ili da se raspiše referendum (90 odsto stanovništva RS bi glasalo za neutralnost) ili da se s tim saglasi Klub Bošnjaka u Veću naroda Srpske.\nStevandić smatra da je ustavno „krunisanje“ vojne neutralnosti, koja je proklamovana skupštinskim Rezolucijama u obe zemlje, za Srbiju izvodljivije, iako su obe države pod jednakim pritiskom da uđu u Alijansu.\n„Pošto se svi međunarodni faktori, lideri i predstavnici stalno pozivaju na Dejton, moram da kažem da bi ulazak u NATO bio antidejtonski čin, direktno kršenje sporazuma, jer je u njemu BiH koncipirana kao neutralna zemlja. Prema tome, Rezolucija o vojnoj neutralnosti Srpske je u skladu sa Dejtonom, a planovi pristupanja NATO-u ili nekom drugom savezu su antidejtonski“, kategoričan je Stevandić, koji ne odbacuje scenario da se pokrene i Ustavno utemeljenje neutralnosti.\nOn dodaje da je NATO propaganda na ovu temu veoma ozbiljna i sistematična, ali da se treba zapitati i šta se dešava sa garantima Dejtonskog sporazuma, konkretno sa Rusijom, ukoliko BiH uđe u NATO. Mnogo je tu pravnih, logičkih i suštinskih problema koji su u ovom momentu prekriveni velikom, ozbiljnom propagandom, kaže naš sagovornik iz Banjaluke.\n„Kada bi NATO ponudio Republici Srpskoj veću ustavnu samostalnost, nego što je ima sada, možda bi i bila za ulazak, kada bi ponudio trajnu zaštitu, ali ne, NATO ne nudi ništa, sem da im pristupite, a kasnije više niste u poziciji da imate neki manevarski prostor. To je problem definisanja NATO-a i Republike Srpske, to je razlog zašto smo za neutralnost“, ističe Stevandić.\nOn smatra da pitanje vojne neutralnosti treba da se svede na život običnog čoveka, jer uvek najbolje prođe onaj ko je neutralan, u svim sukobima i političkim razračunavanjima. Najbolji primer su Švajcaska i Austrija, koje nisu u NATO-u, već su vojno neutralne.\nStevandić ističe da pokriće za vojnu neutralnost nije samo u primerima bogatih i razvijenih, nego i u suštoj logici i raspoloženju naroda, koje je i u Republici Srbiji i u Republici Srpskoj jasno — narod neće u NATO, što bi pokazali i eventualni ustavni referendumi. Tu propaganda malo šta može, sem emocija postoji i pogled u budućnost, spoljnopolitičku, odnosno ekonomsku, koji je u ovom momentu najbolji iz zone neutralnosti, kaže Stevandić.\n„Ko god pokaže određenu dozu suvereniteta i karaktera, taj ima snage i da sutra odgovori izazovima budućnosti, u smislu razvoja. U suprotnom, bojim se da bi jednostavno bili potopljeni ili progutani, da bi se nakon toga geopolitičke stvari namirivale. Da bi, nažalost, isplivala stara, ružna teorija da nas Srbe na Balkanu smatraju malim Rusima. I kad smo najveći saveznici Zapada, kad najviše igramo za Zapad, činimo sve što od nas traže, na kraju uvek imamo najmanje dobiti, a najviše štete“, zaključuje Stevandić na kraju razgovora za Sputnjik.\nStatus Srbije kao vojno neutralne države utvrđen je Rezolucijom Narodne skupštine o zaštiti suvereniteta, teritorijalnog integriteta i ustavnog poretka Republike Srbije 2007. godine „zbog ukupne uloge NATO-a od protivpravnog bombardovanja Srbije bez odluke Saveta bezbednosti do Aneksa 11 odbačenog Ahtisarijevog plana, u kome se određuje da je NATO „konačan organ“ vlasti u „nezavisnom Kosovu“.\nRezoluciju o zaštiti ustavnog poretka i proglašenju vojne neutralnosti Skupština Republike Srpske usvojila je u oktobru 2017. godine.\nOtvara se arhiv pape koji je „švercovao“ ustaše\nZaraza se brzo širi: Proglašena epidemija malih boginja u Njujorku, uvedena zabrana izlaska dece


Bivši američki potpredsednik Joe Biden rekao je da će podržati pokretanje postupka opoziva predsednika SAD Donalda Trumpa ukoliko ne ispuni zahteve kongresa o informacijama o Ukrajini i drugim pitanjima, prenosi Reuters.\nBiden je pozvao Trumpa da u potpunosti pristane na kongresne istrage u vezi njegovog telefonskog poziva s ukrajinskim predsednikom Volodimirom Zelenskim u kojem je navodno vršio pritisak na tog lidera da istraži Bidenovog sina ili reskira da bude smenjen sa funkcije.\n"Ako nastavi da krši zakon, Donald Trump, po mom mišljenju, neće ostaviti Kongresu, drugog izbora osim da pokrene postupak za pokretanje opoziva", rekao je Biden u kratkoj izjavi u Delaveru.\nTrump je u utorak potvrdio da je zadržao skoro 400 miliona američke pomoći Ukrajini, ali je negirao optužbe da je to učinio kako bi iskoristio ukrajinskog predsednika Volodimira Zelenskog da pokrene istragu koja bi mogla naštetiti Bidenu, njegovom glavnom demokratskom rivalu, u trci za izbore u novembru 2020. godine. Trump je takođe u utorak rekao da će njegova administracija objaviti kompletan transkript njegovog razgovora sa Zelenskim.\nBiden koji predvodi u anketama za demokratskog kandidata za američke predsedničke izbore u novembru 2020. godine, ranije je rekao da bi opoziv bio neophodan ukoliko Trump odbije da učestvuje u tekućim istragama.\nTrump je u ponedeljak rekao da nije pokušavao prisiliti Zelenskog tokom razgovora 25. jula da pokrene istragu o korupciji protiv Bidena i njegovog sina u zamenu za američku vojnu pomoć.\nU govoru pred Generalnom skupštinom Ujedinjenih nacija, Trump je rekao da je želeo zalediti novac za Ukrajinu, rekavši da bi evropske zemlje trebale pomoći Kijevu, ali da je promenio mišljenje nakon što su ga 'zvali ljudi'.


Osmi po redu Festival međugeneracijske saradnje u dnevnom centru u Svetogorskoj ulici - Beogradski Portal\nOsmi po redu Festival međugeneracijske saradnje u dnevnom centru u Svetogorskoj ulici\nNakon tri godine pauze, osmi po redu Festival međugeneracijske saradnje i solidarnosti pod nazivom „OKEJ“ počeo je u Dnevnom centru i klubu za starije u Svetogorskoj ulici. Danas je održano međugeneracijsko karaoke druženje gde su se članovi kluba dužili sa učenicima OŠ „Filip Višnjić“ sa Karaburme, a među gostima festivala bili su i predsednik Gradske opštine Stari grad Radoslav Marjanović, gradska sekretarka za socijalnu zaštitu Nataša Stanisavljević i direktor Gerontološkog centra Beograd Srđan Dimitrijević.\nPredsednik opštine Radoslav Marjanović rekao je na početku drugog festivalskog dana da je na opštini Stari grad veoma važna međugeneracijska saradnja koja će svim pripadnicima treće životne dobi omogućiti aktivno starenje, a da je opština Stari grad već dosta uradila na tom planu, budući da trećinu stanovnika opštine čine penzioneri.\n„Opština već organizuje veliki broj aktivnosti najmenjenih našim najstarijim sugrađanima. Neki zbog pandemije nisu koristili neke naše besplatne programe, ali sada kada smo to prevazišli svi građani koji to žele mogu da idu na besplatno plivanje, različite vrste radionica, telesnih vežbi, plesa. Na nama je da u svakom momentu znamo da su to građani koji su izgradili naš grad i da moramo da im posvetimo značajan deo našeg vremena i tako razvijamo solidarnost koja je izuzetno važna“, rekao je predsednik opštine Stari grad Radoslav Marjanović.\nNataša Stanisavljević, gradska sekretarka za socijalnu zaštitu, podsetila je da u Beogradu živi 350 hiljada građana koji su stariji od 65 godina i skoro 400 hiljada penzionera, te da Grad Beograd podržava sve aktivnosti koje su usmerene na unapređenje položaja najstarijih građana.\n„Koncept međugeneracijske saradnje pokrenuli smo kako bi mladim ljudima skrenuli pažnju na solidarnost i saradnju sa starima. Ovim festivalo želimo da približimo generaciju dece iz jedne osnovne škole sa korisnicima Dnevnog centra u Svetogorskoj. Najzad, deca od malena treba da nauče šta je to aktivno starenje, ali i da od stariji ljudi mogu mnogo da nauče“, rekla je sekretarka za socijalnu zaštitu Nataša Stanisavljević.\nDirektor Gerontološkog centra Beograd Srđan Dimitrijević je rekao da godine ne predstavljaju problem za sve aktivnosti koje se organizuju u ukupno 32 beogradska dnevna centra. „Mladost odlikuje lepota i srčanost, a starost odlikuje razboritost. Stari ljudi imaju bogato životno iskustvo koje sa zadovoljstvom prenose na mlađe generacije i to je jedan od ključeva opstanka našeg naroda“, zaključio je direktor Srđan Dimitrijević.


Predsednica Narodne skupštine Srbije Maja Gojković raspisala je danas izbore za odbornike skupština gradova i opština u Srbiji za 26. april ove godine\nOdluka o raspisivanju izbora za odbornike skupšina gradova i skupština opština u Srbiji se ne odnosi na opštine u kojima su održani vanredni izbori.\n"Ova odluka se ne odnosi na skupštine gradova Zaječara, Bora i Beograda, zatim skupštine opština Kosjerić, Lučani, Aranđelovac, Negotin, Majdanpek, Mionica, Medveđa, Preševo, Kula, Doljevac, Kladovo i Smederevska Palanka", precizirala je Gojković.\nPredsednica parlamenta je pozvala gradjane da iskoriste svoje pravo i izadju na redovne izbore u kojima će, kako kaže, imati priliku da svojim glasom u demokratskom izbornom procesu odlučuju o budućnosti lokalnih samouprava i njihovom daljem razvoju.\n"Pratite programe svih kandidata i izaberite svojim glasom one koji će odgovornom i ozbiljnom politikom moći da unaprede život vaših porodica", rekla je Gojković u Skupštini Srbije.\nOna je pozvala i kandidate da se nadmeću za podršku građana dobrim programima, da ponude svoje vizije razvoja gradova i da se u kampanji uzdrže od govora mržnje.\n"Pozivam sve učesnike da se bore za naklonost birača svojom odgovornošću i fer kampanjom. Pozivam sve da poštuju demokratski iskazanu volju građana", rekla je Gojković.\nRokovi za održavanje izbora počinju da teku od dana stupanja na snagu ove odluke, a odluka o raspisivanju na snagu stupa danom objavljivanja u Službenom glasniku.\nNikodijević raspisao redovne opštinske izbore isto za 26. april\nPredsednik Skupštine grada Beograda Nikola Nikodijević raspisao je redovne izbore za odbornike svih skupština opština za nedelju, 26. april.\nIzbori će biti održani u svih 17 beogradskih opština, a raspisani su u redovnom terminu, posle četiri godine.\n"Izbori su praznik demokratije", rekao je Nikodijević i pozvao gradjane da iskoriste svoje biračko pravo, a političke aktere da donesu bolji život Beogradjanima. On je rekao da veruje da će izbori proteći u najboljem redu i da će biti fer i korektni.\nNikodijević je podsetio da je Skupština grada na polovini svog mandata i da će nastaviti da održava svoje sednice.


Sastanak političkih predstavnika Republike Srpske koji obavljanju dužnosti u državnim institucijama Bosne i Hercegovine počeo je danas u Istočnom Sarajevu, a sastanak je sazvao član Predsjedništva BiH i predsjednik Saveza nezavisnih socijaldemokrata Milorad Dodik.\nIako se očekivalo, sastanku ne prisustvuje predsjednica Republike Srpske Željka Cvijanović, ali uz Dodika sastankom predsjedava i predsjedavajući Savjeta ministara BiH Zoran Tegeltija.\nSastanku prisustvuje predsjednik Visokog sudskog i tužilačkog savjeta Milan Tegeltija, a, iako su pozvani, na susret nisu stigli predsjednici Partije demokratskog progresa i Srpske demokratske stranke Branislav Borenović i Mirko Šarović.\nMediji su ranije objavili da je sastank sazvan nakon susreta Dodika s ambasadorom Sjedinjenih Američkih Država Erikom Nelsonom koji je Dodika, prema izjavi iz ambasade, podsjetio da SAD ne traži ni više ni manje nego potpuno poštovanje Dejtonskog mirovnog sporazuma.\nDodik je za medije iz RS odmah nakon susreta s Nelsonom izjavio da je taj sastanak doživio kao prijetnju, ali da administracija SAD-a “neće moći zaustaviti odbranu interesa Republike Srpske”.\nInače, ambasador Nelson posjetio je Dodika po okončanju sjednice Predsjedništva BiH koja je održana juče i koja je bila neučinkovita.\nBila je to prva sjednica državnog predsjedništva nakon zaključaka usvojenih na sjednici Narodne skupštine Republike Srpske u kojima je, između ostalog, najavljeno da će politički predstavnici RS učestvovati u radu, ali ne i u donošenju odluka na državnom nivou.\nTags\t#Milorad Dodik\t#SNSD\t#Zoran Tegeltija\nJutro za sve [20.02.2020.]


Programiranje u osnovnim školama od drugog polugodišta - www.lobi-info.rs\nMarija K. 6. februara 2018., 10:51 3.9k Views\nTokom jeseni gotovo 800 profesora informatike iz cele Srbije prošlo je obuku koji je organizovala Fondacija Petlja, kako bi sad u drugom polugodištu pomogli đacima da sa lakoćom savladaju osnove programiranja. „Petlja“ je interaktivni internet portal na kome se nalaze besplatni priručnici, praktikumi i zbirke osmišljeni da pomognu u nastavi računarstva.\nPrednost rada sa „Petljom“ je što đaci mogu da pristupe i od kuće materijalima koje koriste na času. Nastavnik može da prati rad učenika koji rešavaju zadatke, da vidi koliko im je vremena bilo potrebno i da li su dobro rešili. U ovom uzrastu važna je uloga nastavnika da može da odgovori na sva njihova pitanja.\nNebojša Vasiljević, direktor Fondacije Petlja kaže da program lako koriste i nastavnici i deca i dodaje da nije reč samo o programiranju, već o načinu razmišljanja i razvijanju veština koje su svima potrebne.\n„Svet ide ka tome da su u prednosti oni koji će osmišljavati šta treba da uradi neka mašina. Kada automatizovanom sistemu kažemo šta treba da se uradi, to je zapravo algoritamsko razmišljanje i to razvijamo učenjem programiranja“. – kaže Vasiljević.\nVeronka Tasić Vušurović, izvršna direktorka Inicijative Digitalna Srbija, kaže da je programiranje univerzalni jezik planete. Navodi da poznavanje programskih jezika kao što su Skreč ili Pajton, koje osnovci sada uče, omogućava im da budu inovativni i da kritički razmišljaju.\nU budućnosti, razumevanje načina na koji funkcionišu računari moraće da ima svako. – kaže Tasić Vušurović.\nUvođenjem ovakvih promena u obrazovnom programu, od pasivnih korisnika, deca postaju stvaraoci, oni odlučuju u kom smeru će se razvoj tehnologije kretati i kako će izgledati poslovi kojima će se u budućnosti baviti.\nPrethodna objava „Englezima iz Borče“ izmestili nadrealne bandere\nSledeća objava Još samo dva dana glasanja za beogradske projekte


Parlament BiH nije usvojio predloge u vezi sa ratom u Ukrajini zbog odsustva poslanika iz RS\nBeta 4. marta 2022. 18:40\nPredstavnički dom Parlamentarne skupštine BiH nije danas usvojio predloge u vezi sa napadom Rusije na Ukrajinu, jer poslanici iz Republike Srpske nisu prisustvovali sednici.\nGrupa poslanika iz Federacije BiH predložila je da Predstavnički dom osudi Rusiju zbog agresije na Ukrajinu, da Rusija bude suspendovana iz Saveta za sprovodjenje mira u BiH (PIK) i da bude ukinut bezvizni režim sa tom zemljom.\nTi predlozi nisu usvojeni, jer nisu imali potrebnu entitetsku većinu zbog odsustva poslanika iz Republike Srpske, te su upućeni na usaglašavanje u skladu sa poslovnikom.\nNa usaglašavanje je upućen i zaključak da se ukrajinskim izbeglicama olakša ulazak i boravak u BiH tako što bi im bio dozvoljen ulazak sa ličnom kartom, i da im bude produžen period bezviznog boravka na teritoriji BiH sa 30 na 90 dana. Potrebne većine nije bilo ni za zaključak da iz BiH bude upućena humanitarna i medicinska pomoć u Ukrajinu.\nNa usaglašavanje je upućen i zaključak zamenice predsedavajućeg Predstavničkog doma Borjane Krišto iz Hrvatske demokratske zajednice BiH, da Predstavnički dom podržava rezoluciju Evropskog parlamenta i rezoluciju Generalne skupštine UN, o osudi napada Rusije na Ukrajinu, kao i aktivnosti EU protiv Moskve.\nMinistar bezbednosti BiH Selmo Cikotić rekao je na sednici Predstavničkog doma da je Savetu ministara BiH upućen zahtev da BiH za pomoć Ukrajini uplati 200.000 evra. On je rekao da BiH može da primi ukrajinske izbeglice u migrantske centre u Delijašima i u Salakovcu.\nSrpski poslanici danas nisu prisustvovali sednici, jer tvrde da je za spoljnu politiku BiH po Ustavu nadležno Predsedništvo BiH, u kojem trenutno nema saglasnosti oko ukrajinske krize.\nUstav BiH definiše model entitetskog glasanja u Predstavničkom domu parlamenta BiH, koji podrazumeva da se odluke donose većinom glasova, pod uslovom da ih podrži najmanje trećina poslanika iz svakog entiteta. U Predstavnički dom se bira 28 poslanika na teritoriji Federacije BiH, a 14 na teritoriji Republike Srpske.


Narodno pozorište Republike Srpske: 50 % jeftinije ulaznice za studente – mojKontakt portal – Radio Televizija Kontakt\nUgovorom potpisanim između Narodnog pozorišta Republike Srpske i Univerziteta u Banjoj Luci studenti banjalučkih fakulteta odsad će ostvarivati popust od 50 odsto na ulaznice za reprizne termine predstava NPRS.\nInicijativu i ovaj projekat pokrenula je Ana Teodorović, polaznica Akademije za mlade lidere u civilnom društvu u organizaciji Fondacije „Učenici pomažu život“ („Schüler helfen Leben“) 2020. godine. Međutim, usljed situacije sa pandemijom virusa korona, projekat je realizovan u ovoj godini.\nUgovor su potpisali Maja Dodig, direktor Narodnog pozorišta Republike Srpske, Radovan Jalić, predsjednik Studenstkog parlamenta Univerziteta, a uz prisustvo rektora UNIBL prof. dr Radoslava Gajanina i Ane Teodorović, inicijatora i autora projekta.\nO uslovima korištenja popusta, studenti se mogu informisati u Studentskom parlamentu Univerziteta i na biletarnici Pozorišta.


SDA: Osuda pokušaja političkog pritiska na MKSJ u Haagu – dijalogin.tv\nIz Stranke demokratske akcije (SDA) saopćeno je da smatraju retrogradnim, neprimjerenim i štetnim stav Hrvatskog narodnog sabora i prvaka HDZ-a BiH okupljenih oko ove “paralelne institucije” o potpori optuženicima pred Haškim sudom.\nU saopćenju ističu da se šest prvaka ratne “Herceg Bosne” i njihova zlodjela nalaze pred Žalbenim vijećem, i da je u tako osjetljivom trenutku procesa ovakva podrška HNS i HDZ osuđenima za udruženi zločinački poduhvat pokazuje da sredstva “Herceg Bosne u ovoj zemlji jesu prošlost, ali ciljevi ne”.\nIz SDA navode da su historijske činjenice, koje je i sud utvrdio u prvostepenom postupku, da je tzv. Herceg – Bosna djelovala na tragu dogovora Milošević – Tuđman, radi uništenja BiH kao države, te podjele zemlje i etničkog čišćenja Bošnjaka s prostora zamišljene Herceg-Bosne, a da su metode realizacije tih ciljeva bili koncentracioni logori i masovni zločini.\n– Očekujemo da će sud i u drugostepenom postupku potvrditi sopstvene nalaze. SDA osuđuje sve pokušaje političkog i medijskog pritiska na Međunarodni krivični sud za bivšu Jugoslaviju u Haagu, smatrajući da konačna odluka suda u tom predmetu mora biti donesena isključivo na temelju izvedenih činjenica i dokaza, bez političkih i politikantskih intervencija s bilo čije strane – saopćeno je iz Službe za odnose s javnošću SDA.


Naselje Stevan Sinđelić još jedna lokacija za jeftine stanove - BGnekretnine blog\nNaselje Stevan Sinđelić još jedna lokacija za jeftine stanove\nMinistarstvo građevine, Naselje Stevan Sinđelić, Niš, novogradnja, socijalni stanovi\nNiš, Novosti, Socijalni stanovi 003 Mar 2018\nOsim poligona niške kasarne “Knjaz Mihailo”, za koji je na Gradskom veću usvojeno da se odradi Plan detaljne regulacije, jer još nije izvesno da li će tamo smeti da se gradi, predloženo je da se jeftini stanovi za vojsku grade i u naselju Stevan Sinđelić, u blizini Elektronskog fakulteta.\nGrad je Ministarstvu građevine predložio da osim prostora pored kasarne, razmotri i niško naselje u blizini studentskog doma i Elektronskog i Građevinsko-arhitektonskog fakulteta, a kako kaže sekretar za investicije Vanča Dimitrov, tamo bi moglo da se izgradi oko 200 stanova.\nOva lokacija Stevan Sinđelić je već komunalno opremljena, onaj deo je i infrastrukturno opremljen, nedostaje jedna ili dve saobraćajnice i eventualno priključak na vodovodnu i kanalizacionu mrežu i tu je moguće da se krene sa gradnjom vrlo brzo - navodi Dimitrov.\nIako nije precizirao kada može da se očekuje da zgrada na ovoj lokaciji počne da se gradi, Dimitrov kaže da aktivnosti koje prethode gradnji relativno brzo mogu da se završe, te da bi taj rok mogao da bude “maltene odmah”.\nPodsetimo, gradnju jeftinih stanova najavio je predsednik Srbije Aleksandar Vučić, a kako je rekao za 450 evra po kvadratu moći će da se kupe stanovi i u Nišu. Najavio je i da će gradnja u dva grada na jugu Srbije početi na proleće ove godine, a slična bećanja davao je još 2013. godine.\nPoligon niške kasarne "problematičan"\nDa bi stanovi mogli da se grade u blizini kasarne i još nezavršenog dela Somborskog bulevara, pojašnjava sekretar za investicije, mora da se izradi urbanistička dokumentacija i detaljno ispita teren, jer postoji mogućnost da na tom prostoru ne može da se gradi.\nOvom dopunom programa stvaraju se uslovi da možemo tu lokaciju da ispitamo - da li ima od zaostalih mina, da izvršimo geodetska snimanja, arheološka ispitivanja i vidimo da li je ta lokacija uopšte dobra za stanovanje - pojašnjava Dimitrov.\nZbog toga što još nije poznato ni da li će smeti da se gradi na ovoj lokaciji, Dimitrov nije mogao da precizira kada bi mogla da počne gradnja jeftinih stanova i kada bi vojnici mogli u njih da se usele.\nIzvesno je da će se graditi na obe lokacije, ako analize pokažu da je poligon “dobar za stanovanje”, kako kaže, ali nije mogao da precizira koliko će stanova biti izgrađeno na 17 hektara, koliko je planirano.\nPodsetimo, kako je saopštilo Ministarstvo građevine plan je da se u Nišu izgradi 2.000 stanova koje će moći da koristi vojska, policija i službe bezbednosti, a naveli su da je deo oko kasarne problematičan, jer se tamo nalazi arheološko nalazište koje bi usporilo ili onemogućilo izgradnju.


Rohani: Američki pokušaji obnavljanja sankcija Iranu doživeli krah - 20.09.2020, Sputnik Srbija\nRohani: Američki pokušaji obnavljanja sankcija Iranu doživeli krah\nPokušaji Vašingtona da obnovi sankcije UN protiv Teherana doživeli su krah, izjavio je iranski predsednik Hasan Rohani. 20.09.2020, Sputnik Srbija\nsvet, vesti, iran, hasan rohani\n© Sputnik / Sergeй Guneev / Uđi u foto-galerijuPredsednik Irana Hasan Rohani\nPokušaji Vašingtona da obnovi sankcije UN protiv Teherana doživeli su krah, izjavio je iranski predsednik Hasan Rohani.\n„Danas je dan za pamćenje u istoriji naše diplomatije. Sjedinjene Američke Države, kao zemlja koja silom nameće (svoje interese), oko 2,5 godine ulažu ozbiljne napore da obnove sankcije UN protiv iranske nacije – proces koji je poslednjih meseci došao do svog neizbežnog kraha“, rekao je Rohani za iransku televiziju.\nPrema njegovim rečima, od povlačenja iz nuklearnog sporazuma, Sjedinjene Američke Države su pokušale da ujedine svet u „koaliciji protiv Irana“, povukavši na svoju stranu Evropsku uniju i provocirajući Teheran na takve akcije koje bi Vašington mogao da iskoristi za obnavljanje međunarodnih sankcija protiv Irana.\n„Srećom, tokom ovog perioda, apsolutno u svim fazama, Sjedinjene Američke Države čekao je neuspeh i negativna reakcija međunarodne zajednice, čak i njenih tradicionalnih saveznika“, istkao je iranski predsednik.\nBrisel: Amerika ne može da inicira proces obnavljanja sankcija Iranu\n20 Septembar 2020, 11:00\nPrema njegovom mišljenju, američki pokušaji da izvrši maksimalan pritisak na Iran doveli su do maksimalne izolacije Vašingtona.\nRohani je takođe primetio da su Sjedinjene Američke Države uvek smatrale Savet bezbednosti UN „za svoju snagu“, ne računajući da će tamo doživeti neuspeh. Međutim, ispostavilo se suprotno. Iranski lider podsetio je da članice Saveta bezbednosti UN nisu prihvatile zahtev Vašingtona za obnavljanje sankcija Teheranu i zahvalio toj organizaciji za suprotstavljanje „nelegalnim zahtevima Sjedinjenih Američkih Država“ i izdvojio Rusiju i Kinu zbog njihove podrške.\nPredsednik Irana ukazao je na spremnost Teherana da odgovori na „razbojništvo“ Vašingtona protiv iranskog naroda i podsetio članove nuklearnog sporazuma da će Iran ponovo početi u potpunosti da ga primenjuje čim to učine i učesnici sporazuma.\nAmerički državni sekretar u nedelju je izjavio da su sankcije UN protiv Irana ponovo stupile na snagu. Sama organizacija se sa ovim ne slaže. Istovremeno, zemljama koje ne budu poštovale „obaveze“ za sprovođenje sankcija, Pompeo je zapretio „posledicama“ već narednih dana uz pomoć jednostranih američkih akcija.\nRezolucija Saveta bezbednosti UN o Iranu\nRezolucija SB UN 2231, usvojena 2015. godine, sadrži mehanizam za automatsko obnavljanje sankcija protiv Teherana, ako Iran ne bude poštovao obaveze iz nuklearnog sporazuma. Taj mehanizam važi deset godina. Prema Rezoluciji, ukoliko u okviru tog perioda dođe do kršenja obaveza od strane Irana, onda ta zemlja može da izbegne sankcije samo u slučaju usvajanja odgovarajuće rezolucije SB UN.\nAko se jedna od stalnih članica SB UN izjasni protiv takve odluke sankcije će biti obnovljene u roku od 30 dana od trenutka kada su UN obaveštene o tome.\nIran i međunarodna „šestorka“ su jula 2015. godine postigli istorijski Sporazum o regulisanju dugogodišnjeg problema iranskog nuklearnog programa, a Iranu su ukinute sankcije UN, SAD i EU.\nSporazum u svom osnovnom vidu nije trajao ni tri godine: maja 2018. godine SAD su objavile da se povlače iz Sporazuma i da obnavljaju oštre sankcije protiv Teherana.\nMoskva: Rezolucija UN o Iranu bez izmena, tvrdnje Vašingtona - odraz želja a ne stvarnost\nRjabkov o pokušajima Amerike da ponovo uvede sankcije Iranu: Tu nema zdravog razuma


POPULACIJA SRBIJE ĆE SE PREPOLOVITI DO 2050. GODINE Nemački ministar predlaže reforme koje će sprečiti odliv mozgova sa Balkana - Biznis.rs\n29.10.2020 13:41 Autor: Marko Miladinović 1\nNemački ministar spoljnih poslova Hajko Mas (Heiko Mass) izjavio je da je odliv mozgova ogroman problem u zemljama Zapadnog Balkana, pa predložio sprovođenje reformi...\nNemački ministar spoljnih poslova Hajko Mas (Heiko Mass) izjavio je da je odliv mozgova ogroman problem u zemljama Zapadnog Balkana, pa predložio sprovođenje reformi u čitavom regionu uz podršku Evropske unije.\nMas je na otvaranju konferencije „Mladi, migracije i demografski izazovi na Zapadnom Balkanu“ u Berlinu napomenuo da Evropa nije protiv migracija, ali da je nemoguće oglušiti se o probleme koje ova pojava stvara u zemljama Zapadnog Balkana.\nNa samom početku govora, nemački ministar je istakao da cilj konferencije nije da se zaustave migracije i da je tri decenije posle pada Gvozdene zavese Evropa svesna činjenice da su bili osuđeni na propast svi oni koji su pokušali da se tome suprotstave. „Slobodno kretanje je urezano u genetski kod Evropske unije i uslov za pripremu mladih za život u globalizovanom, međusobno povezanom svetu“, rekao je Mas, ali je potom dodao da, s druge strane, ne možemo da se oglušimo o probleme koje odliv mozgova prouzrokuje u zemljama Zapadnog Balkana jer su podaci o tome zapanjujući.\nPrema podacima časopisa The Economist broj stanovnika Bosne i Hercegovine će se do 2050. smanjiti za trećinu u odnosu statistiku iz 1990. godine, dok su slične prognoze i za Albaniju i Srbiju. U isto vreme, istraživanje Saveta za regionalnu saradnju pokazuje da 71 odsto mladih sa Zapadnog Balkana razmišlja o odlasku u inostranstvo.\nPrema studiji Fondacije Fridrih Ebert (Friedrich Ebert Stiftung), oni kao presudan razlog za odlazak u inostranstvo navode veće plate, ali i nezadovoljstvo sistemom obrazovanja, kao i zdravstvenim i socijalnim sistemom, zapošljavanjem na osnovu poznanstava, a ne na osnovu ličnog učinka i korupcija.\nHajko Mas dodaje da se manjine, poput romske populacije, susreću sa dodatnim problemima diskriminacije.\nNemački ministar inostranih poslova izneo je predlog reformi koje bi se u tri glavne tačke suočile sa ovim problemom. Na prvom mestu, poručuje Mas, čitav region treba dodatno da privuče velike kompanije iz inostranstva, koje bi rado preselile svoju proizvodnju ili distributivne centre u srce evropskog kontinenta, za šta je potrebno efikasnije suzbijanje korupcije i poboljšavanje birokratije. Drugi važan faktor predstavlja „rešavanje problema iz prošlosti“, gde se posebno ističu Kosovo i Srbija, kao i Bosna i Hercegovina. Poslednja tačka Masovog plana za sprečavanje odliva mozgova iz zemalja Zapadnog Balkana podrazumeva njivovo pridruživanje Evropskoj uniji, u kojoj većina mladih ionako vidi svoju budućnost.\n„Ukoliko Evropska unija ne dođe do njih, mladi će već naći put do nje“, poručio je Mas.\nBALKAN EVROPSKA UNIJA VESTI\nU poslednjoj deceniji više obrazovanih mladih došlo u Srbiju, nego što je iz…\nSrbija će sprečiti zloupotrebe pri uvozu mleka\nBrisel razmatra slovenački plan za izlazak iz krize\n29.10.2020 #1 Author\nMladi ljudi odlaze i tek ce odlaziti…